ST mugikorra: BBVA SmartPay | BBVA\nSmartPay ST mugikorra\nBihurtu zure mugikorra edo tableta ST batean.\nZure salmenten diru-sarrera jasoko duzu hurrengo egunean.\nAukeratu zure SmartPay ST mugikorra hurrengorako den:\nInterneterako konexioa duen mugikor bat eta BBVA SmartPay aplikazioa instalaturik izan behar duzu, eta BBVA kontu bat zure salmenten dirua jasotzeko.\nErosketako tiketa zeure bezeroei e-postaz bidali ahalko diezu inprimagailu beharrik gabe.\nZURE DIRUA, 24 ORDUETAN\nHurrengo egunean, zure kontuan, BBVA SmartPayrekin egindako salmenten diru-sarrera bat jasoko duzu.\nZURE SALMENTEN KONTROLA\nZure negozioaren salmenta historialera sartu ahalko zara zeure mugikorretik.\nZure SmartPay ST mugikorra kontratatzen duzunean, aukera dezakezu hilean finko bat edo salmentako portzentaje bat ordaintzea nahi duzun.Fitxa honetatik 6 €-ko hileko Bonurako sarbide zuzena duzu. Beste modalitate bat interesatzen bazaizu, sartu gure ST aholkulariaren bidez.\nHileko tarifa bat ordainduko duzu, hautatzen duzun bonuaren araberakoa, eta zure lehen STa doan aterako zaizu.\nAukera honekin, mantenimendua doan da.\nZeure STarekin egiten duzun eragiketa bakoitza zure negozioa nolakoa denaren arabera ordainduko duzu. Gehiago jakiteko, deitu zure BBVA bulegora eta kudeatzaile batek informazio guztia emango dizu.\n5 €, 0,01 € eta 2.500 € bitartean fakturatzen baduzu.\nDoan 2.500 € baino gehiago fakturatzen baduzu.\nSmartPay ST mugikorra + 6 bonua\nZure SmartPay ST mugikorra kontratatzen duzunean, hilean finko bat edo salmenta portzentaje bat ordaintzea aukera dezakezu.\nEskatu SmartPay ST mugikorra


ALTXATU | elinberri\n2015. urriak 12 Elkarrizketak\nGaur gure Elinberri Argibide Hiriko elkarrizketa atala estreinatzekotz Ibai, Iker eta Julen ditugu gurean, Altxatu Irunberriko musika taldearen partaideak.\nArratsaldeon Ibai, Iker eta Julen,\n1.- Zer dela hasi zineten musika arloan?\nTxikitatik musika izan dugu gustoko eta bakoitza bere bidetik hasi egin zen. Azkenean hirurok elkartu eta Altxatu sortu genuen.\n2.- Zein musika tresna jotzen duzue bakoitzak?\nIbai: gitarra eta ahotsa\n3.- Zertan datza zuen lana talde barruan eta nola kudeatzen duzue?\nAzken finean hirurok gara taldea eta bakoitzak bere eginkizuna du. Horrela izan arren hirurok gara musika egiten dugunak eta musika hori elkarrekin batzen dugunak.\n4.- Hitzak nork egiten ditu eta nondik inspirazioa?\nNik (Ibaik) egiten ditut eta inspirazioa gauza konplikatua da azaltzeko baina gehien bat inguratzen didaten gauzak hartzen ditut inspirazio.\n5.- Zein musika mota eta talde nahiz bakarlari entzun ohi dituzue?\nMusika motari dagokionez Punkrock taldeak ditugu gustoko: The Clash, Ramones, Rancid, Social Distortion, Toy Dolls… eta Euskal Herriko taldeak ere, gehienbat Hertzainak eta Kortatu.\n6.- Zer dela eta aukeratu duzue “Telebista itzali” abestia bideoklipa berria egiteko?\nEgia esan oso erraza zelako gai horri buruz bideoklip bat egitea eta era berean abesti zuzen-zuzena zelako.\n7.- Hurrengo hilabeteetan zer egiteko asmoa duzue?\nJo, jo eta gehiago jo jajajaj!!!\nAltxaturra hasi dugu eta uda bukatu arte kontzertu mordoxka emanen ditugu, gauzak horrela jarraituz gero.


Hobekuntza lanak Tipitapako kaleetan\n10 Ots 2017\n2017ko urtarrilaren 29an, Tipitapako Udalak (Nikaragua), Euskal Fondoaren laguntzarekin Ana Virginia auzoan burutu duen Euri-urak drainatzeko eta saneamendurako lanak Tipitapako hirigunearen hego-mendebaldean. IV fasea egitasmoaren inaugurazio ekitaldia ospatu zen. Ondorioz, osasungarritasunean eta bizi-kalitatean zuzeneko onura jasoko dute bertako 2.469 bizilagunek.\nLanei esker euri-drainatzeko 298 metro lineal, isurtze-ura hartzeko tiradera bikoitzeko 20 hustubide, 6 euri erregistro-putzu eta galtzada-harrizko 307 metro lineal kale eraiki dira.\nEkitaldian, Cesar Vasquez alkateak, Udalbatzak eta onuradunek euskal udalen lankidetza eskertu zuten proiektu honen aldeko eginiko ahaleginagatik, baita urte askotan jarraian egindako guztiagatik ere. Bertako talde kulturalek ere parte hartu zuten.\nTipitapa Managuako metropoli-aldeko udalerri bat da, landa gunetatik datorren immigrazioaren hartzailea, jende metaketa-maila handiarekin, indize altuko pobrezia estrukturalarekin, degradazio sozialarekin eta uholdeek eragindako zaurgarritasun altuarekin.\nMende honen hasieran udalaren hiri-plangintza diseinatu zenetik, Euskal Fondoak hainbat urtetan kale nagusiak eta bere euri-drainatze sistemak sendotzearen alde ari da jardunean, populazioarentzat era seguruan diseinatutako hazkunde-zonetan. Osasungarritasunean eta pertsonen bizi-kalitatean zuzenean eragin den hobekuntzak, etxeetan, dendetan eta enpresa txikietan inbertsio pribatua areagotzea ekarri du.


[Iritzia] Euskara ikastea eskubide - LAB Sindikatua | Geuria\nEuskara ikastea eskubide\nEz dugu zalantzarik euskara ikastea eskubidea dela eta ikasi nahi duenari erraztasunak jarri behar zaizkiola. Erakundeetatik ere “doakotasunerako bidean” eta horrelako hitz politak entzuten ditugu azkenaldian. Baina zein da errealitatea? Basaurin behintzat kontrako norabidean goaz. Abenduaren 3an, “zer egin dezakezu euskararen alde?” galdetzen zigun udalak, baina berak zer egingo zuen esan gabe. Ba, esan ez, baina pausoak ematen hasia zen: azaroaren 24ko udalbatzan, euskaltegiko matrikula prezioa %65 igotzea erabakia zuen Basauritik kanpoko ikasleentzat. Zer dela eta garestitu orain arte arazorik egon ez bada, eta euskaltegiaren aurrekontuan nabaritu ere egingo ez bada? Zer da hau, euskara ikasi nahia zigortzea? Ez dela Basaurikoa eta Udal Euskaltegia dela? Euskaltegiak aurrekontuaren zati handi bat Eusko Jaurlaritzatik jasotzen du, HABEren bidez, eta hori denon dirua da, ezta? Kanpokoari gehiago kobratzen al dio udal kultur erakundeak Sozialera joateagatik? A ez, Sozialera kanpoko jende asko etortzen bada, poztu egiten gara eta titularrak betetzen ditugu!\nEsan bezala, gure hizkuntza ikastea eskubidea da, osasuna edo hezkuntza diren moduan, eta eskubideak direnez, esate baterako, Zaratamoko edo Aperribaiko ikasleak ez dira zigortzen Basauriko institutura etortzeagatik. Zergatik euskaltegira etortzeagatik bai? Entzun dugu Basauriko ikasleak diskriminatuta egon daitezkeela “kanpokoek” euren herrietako diru-laguntzak jasotzen dituztelako. Horrela balitz, konponbidea ez litzateke “kanpokoak” diskriminatzea prezioa igoz, basauriarrei laguntza gehiago ematea baizik.\nErabaki honek, euskarari eta euskara ikasi nahi duten “kanpotarrei” ez ezik, “bertakoei” ere kalte egin diezaieke. Izan ere, “kanpoko” ikasleek ez diete basauriarrei lekua kentzen; aitzitik, taldeak osatzen lagunduz, bertako gehiagori aukera ematen diete. Honen guztiaren jakitun zen Udala ezer erabaki aurretik, eta errezeloa daukagu, ez duela egin duenaren oso kontzientzia onik. Zer dela eta, bestela, osoko bilkuran onartu euskaltegiko batzan aipatu ere egin gabe, gainontzeko kontu ekonomiko guztiak aurkezten badira?\nHemendik eta irailera bitartean badago denbora atzera egiteko, eta hala izatea espero dugu.\nSailkatuta: Euskaltegia, Euskara, Iritzia, LAB sindikatua, Zutabea\nMendi irteera, bazkaria eta Oihan Vega izango dira Etxebarriko Euskaltegiaren jaian\n[Argazkiak] Zaratamoko Inauteriek Arkotxa mozorroz bete dute


← ERRONKARIKO GABON-KANTA BAT: “GAIAREN GAI ONA!”\nEuskal Elizbarrutietako Gotzaiek esaten duten bezala, “Elizaren fedea da otoitz-liburu honetan adierazia dagoena, ezinbesteko baliabidea Elizaren fede-batasuna eta -elkartasuna bizitzeko”(Meza Liburuaren Erabilpenerako Dekretua)\n“Gotzainen Batzarrak, 2014ko azaroaren17/21eko CIV. Batzarraldian, botoen gehiengo bereziaz onetsi zuen, euskal Elizbarrutietako Gotzainen agindupean egindako Editio typica tertia Missalis Romani emendata-ren euskal bertsioa. Ondoren, Erromara, Jainkoaren Gurtzarako eta Sakramentuen Araubiderako Kongregaziora bidalia izan zen eta, beharrezko zuzenketak eginik, berretsia izanaren agiria eman zuten 2017ko urriaren 31ko dekretu bidez (Prot. N. 82/15)”.\nHortaz gain, Gotzaiek Meza Liburu hau “ereduzko eta ofizialtzat” hartu behar dela gaineratzen dute, “aurrerantzean euskal Elizbarrutietako parrokia, elizkizun-leku eta kaperetako ospakizunetan” Abendualdiko I. Igandetik aurrera, erabiltzen hasi behar delarik.\nBestalde, nabarmentzekoak dira itzultzaileek egindako zenbait aldaketa. Sarreran argitzen denez, mezaren ospakizunean kalizaren sagarako “pro nobis et pro multis” sakramentu-hitzak, aurreko Meza Liburuan, “zuentzat eta guztientzat” itzuli izan zena, Benedikto XVI.aren nahia jarraituz, “itzulpen zehatza” egin da. Hau da, aurrerantzean, “zuentzat eta askorentzat” esan behar da.\n“Gure Aita”-ri dagokionez, euskal Elizbarrutietako Gotzainen batzarrean, otoitz honen bukaerako eskariaren (“ez gu tentaldira eraman”) itzulpenaren aldaketa onartu zen. Erroman aldaketa hau onartu zenez, esaldi hau honela gelditzen da: “… ez gaitzazu utzi tendaldian erortzen, baina atera gaitzazu gaitzetik”.


Hitzaldia etiketadun albisteak\nHitzaldia esperantoa eta euskararen gainean\nDatorren ostegunean, apirilak 12, Burdinola elkarteak sustatuta, hitzaldia egingo du Legazpiko Kultur Etxean Aitor Arana idazle legazpiarrak. Hitzaldiaren gaia hauxe izango da: "Esperantoa eta euskara: egiak eta gezurrak". Hitzordua arratsaldeko 7etan izango da.\nHitzaldia esperantoa eta euskararen gainean - Gehiago irakurri\nLehengo baserritarren bizitza Pedro Mª Berriochoaren ahotan\nDatorren asteartean, otsailak 13, Pedro Mª Berriochoa irakasle eta ikerlari urretxuarrak baserriaren munduaz hitz egingo du Legazpiko Kultur Etxean. Hitzaldiaren izena hauxe da: "Un mundo casero, un pasado próximo". Burdinola elkarteak sustatutako ekitaldia da. Hitzordua 19:00etan da.\nLehengo baserritarren bizitza Pedro Mª Berriochoaren ahotan - Gehiago irakurri\nRetinosis Pigmentarioari buruzko hitzaldia Kultur Etxean.\nBihar, maiatzak 11, 18:30ean egingo da Kultur Etxeko Areto Nagusian Begisare elkarteak antolatu eta Nagusilanek babesturiko hitzaldia. Gaia: "Retinosis Pigmentarioa eta ikusmen murriztua dut bereizgarria". Amaia Gereñu legazpiarra izango dugu hizlari.\nRetinosis Pigmentarioari buruzko hitzaldia Kultur Etxean. - Gehiago irakurri\nGerra Sirian eta errefuxiatuei laguntza Europan\nHori izango da Agustin Unzurrunzagak jorratuko duen gaia gaur, martxoak 17, 18:30ean Kultur Etxeko Areto Nagusian izango den Hitzaldian. HotzLegazpik antolaturiko ekitaldia izango da.\nGerra Sirian eta errefuxiatuei laguntza Europan - Gehiago irakurri\n"Kontatu ez digutena" izeneko hitzaldia ostiralean\nDatorren ostiralean, azaroak 20, Legazpiko Sortuk antolatuta, "Kontatu ez digutena" izeneko hitzaldia egingo da Legazpiko Kultur Etxean. Hizlariak Memoria Historikoa berreskuratzen urteak daramatzaten Gotzon Garmendia, NUPeko irakaslea, eta Aitor Ibañez de Garatxana, arabar jatorriko legazpiarra, izango dira.\n"Kontatu ez digutena" izeneko hitzaldia ostiralean - Gehiago irakurri\nUbitarten egin zuten Haizeolari buruzko hitzaldia bihar Kultur Etxean.\nBihar, ekainak, 25, 19:00etan Kultur Etxeko Areto Nagusian Ubitarten eraiki zen haizeolan egindako esperimentuaren berri emango da irudiz lagundurik. Burdinola elkarteak sustatu zuen esperimentua eta biharko hitzaldia ere berak antolatu du.\nUbitarten egin zuten Haizeolari buruzko hitzaldia bihar Kultur Etxean. - Gehiago irakurri\nMakrobiotikari buruzko hitzaldia, asteartean\nGarbiñe Etxanizek, bihar, asteartea, 18:30ean, Kultur Etxean emango du makrobiotikari buruzko hitzaldia. Hona hemen, iragartzen duen kartela:\nMakrobiotikari buruzko hitzaldia, asteartean - Gehiago irakurri\nIñaki Perurena Gaztetxera dator\nZingiZango Euskara Elkarteak sustatuta eta Topaguneak antolatzen duen Kultur Errotaren barruan, Iñaki Perurena harrijasotzailea etorriko da Legazpiko Gaztetxera. Ekitaldia datorren ostiralean, martxoaren 7an, izango da eta Iñakik "Harri eta herri" egitasmoa aurkeztuko du.\nIñaki Perurena Gaztetxera dator - Gehiago irakurri\nLa alimentación en tiempos de nuestros abuelos\nJose Antonio Azpiazu hizlari dugula, otsailaren 20an 19:00etatik aurrera hitzaldi hau eskeiniko digu Kultur Etxeko areto nagusian. Burdinola Elkarteak sustaturik.\nLa alimentación en tiempos de nuestros abuelos - Gehiago irakurri\nAzpiazu eta Elortza, apirilaren 19ko mahai-inguruan\nBurdinola elkarteak Jose Antonio Azpiazu eta Jerardo Elortza ikerlariak gonbidatu ditu mahai-inguru batera. Kultur Etxeko areto nagusian izango da eta, bertan, historia eta antropologiaren arteko loturaz arituko dira arratsaldeko 7etatik aurrera.\nAzpiazu eta Elortza, apirilaren 19ko mahai-inguruan - Gehiago irakurri\nErdi Aroko populaketa Gipuzkoa eta Bizkaian\nMartxoaren 15ean, ostegunean, Erdi Aroko historiari buruzko mahai-ingurua antolatu du Burdinola elkarteak. Iñaki Garcia Camino, Bizkaiko Arkeologia Museoko zuzendaria, eta Iñaki Sagredo, Nafarroako Erreinuko gazteluen ikertzailea, gonbidatu dituzte bertara. Ekitaldi interesgarria, dudarik gabe, gure sustraiak ezagutu nahi dituztenentzat.\nErdi Aroko populaketa Gipuzkoa eta Bizkaian - Gehiago irakurri\n"Trourist" ekimenaren inguruko solasaldia\nJokin Bereciartu legazpiarrarekin izango degu solasaldi bat hurrengo izenburuarekin: "Trourist: bidaiatzea esperientzia bat bihurtzen duen sare soziala". Hitzordua ekainaren 18an, ostirala, Kultur Etxeko Areto Nagusian 19:00etatik aurrera izango da.\n"Trourist" ekimenaren inguruko solasaldia - Gehiago irakurri\nHitzaldia: "Haur literaturaren garrantzia haurraren garapenenan"\nUdal Liburutegiak antolatu duen "Bularretik mintzora" ekimenaren barnean, datorren ostegunean, urtarrilak 21, Juan Karlos Alonso psikologoak gai hau jorratzen duen hitzaldia eskeiniko digu Kultur Etxean arratsaldeko 18:00etatik aurrera.\nHitzaldia: "Haur literaturaren garrantzia haurraren garapenenan" - Gehiago irakurri\n"Bularretik Mintzora": Juan Kruz Igerabideren hitzaldia.\n"Bularretik Mintzora" ekimenaren lehen ekintza, Juan Kruz Igerabide idazleak "Haur literatura eta hizkuntza afektiboaren arteko lotura" izenburupean emango duen hitzaldia izango da. Urtarrilaren 13an, asteazkena, arratsaldeko 18:00etan izango da Kultur Etxean.\n"Bularretik Mintzora": Juan Kruz Igerabideren hitzaldia. - Gehiago irakurri\nJosebaren azalpen argigarriak\nTelleriarteko Uztarri elkartean krisiari buruzko hitzaldia eman zuen Joseba Barandiaranek. Aretoa bete egin zen eta entzuleek interes handiz hartu zuten parte. Ondorengo afarian izan zuen segida solasaldiak. Bideoan grabatu genuen eta hori ere aurki jarri dugu ikusgai.\nJosebaren azalpen argigarriak - Gehiago irakurri\nKrisia esan nun Getarin eta ni baino lehenago zen atarin\nAbenduaren 12an solasaldia eta afaria izango da Telleriarteko Uztarri elkartean. Joseba Barandiaran ekonomialari legazpiarrak hitzaldia emango du, ZingiZangok antolatuta. Izena Karibe Berrian, Kultur Etxean, Uztarrin bertan edota elkartea@zingizango.com helbidean eman ahal izango da abenduaren 8a baino lehen.\nKrisia esan nun Getarin eta ni baino lehenago zen atarin - Gehiago irakurri\nJoseba Barandiaranen hitzaldia\nOrdiziako Hitzaro euskara elkarteak antolatuta, hitzaldia emango du Joseba Barandiaran legazpiarrak Ordiziako D'Elikatuz gunean. Finantza krisiari buruz arituko da.\nJoseba Barandiaranen hitzaldia - Gehiago irakurri\nLegazpi, 400 urtez aske: "Legazpi y los ferrones vascos"\nAurreko hilabetean egin behar zen hitzaldia izango degu oraingoan entzungai Jose Antonio Azpiazuren bitartez. Ekainaren 26, ostegunean izango da, arratsaldeko 19:00etan Kultur Etxeko areto nagusian.\nLegazpi, 400 urtez aske: "Legazpi y los ferrones vascos" - Gehiago irakurri


AURZKEZPEN BILERAK, DATORREN ASTEAN HASITA - AITA LARRAMENDI IKASTOLA\nAURZKEZPEN BILERAK, DATORREN ASTEAN HASITA\nPosted on 2020-09-23 2020-10-22 by Komunikazioa Ikastola\nDatorren astelehenean hasita, “Aurkezpen bilerak” egiten hasiko gara. Hor behean, ikus ditzakezue aurkezpen bilera egun guztiak. Gogoratu bilerak, Meet (bideokonferentzia) bidez egingo dela adierazi nahi dizuegu.\nAurreko ikasturtean bezala, PDF formatuan jasoko dituzue bileraren aurreko egunetan, posta elektronikoz bidaliko dizuegun mezuaren bidez.\nHorretaz gain, ikasturtean zehar, uneoro eskura izango dituzue txosten guztiak, “Familien Txokoan“, nahi duzuenan kontsulta ditzazuen.\nGogoraru, Familien Txokoan sartu ahal izateko erabiltzailea eta pasahitza eskatuko zaizuela. Ikastolak aita-ama bakoitzari sortutako posta kontuarenak, hain zuzen.\nBILERA EGUNAK ETA ORDUAK\nHona, 2020-21 ikasturteari dagokion aurkezpen bileren egutegia, Haur Hezkuntzatik Batxilergoraino:\nDBH 1. maila IRAILAK 29\nLH 2. maila IRAILAK 30\nLH 1. maila URRIAK 1\nHH 4. maila\nHH 5. maila\nBatx 1. maila URRIAK 6\nBatx 2. maila URRIAK 7\nLH 4. maila URRIAK 8\n← 2. MAILAKO, BATXILERGOKO IKASLEEI, AGURRA\n5 URTEKO IKASLEAK, ESPERIMENTAZIOAN →


ENPRESA TEKNOLOGIKO ETA EDO BERRITZAILEAK SORTZEKO LAGUNTZAK\nLaguntza eta finantzazioa ematea industriaren edo industriari loturiko zerbitzuen sektoreko enpresa proiektu berritzaileentzat, baldin eta ideiaren heltze fasean edo enpresa martxan jartzeko fasean badaude. Proiektu hauek EBZk (Enpresa eta Berrikuntza Zentroa) babestutakoak dira.\nPertsona edo talde sustatzailearentzako lagunaza prozesurako diru-laguntzak, ideia heltzeko eta Enpresa Plana egiteko prozesuan zehar eta proiektua martxan jarri arte. Itzuli beharrik gabeko diru-laguntzak dira.\nPertsona fisiko zein juridikoentzat (ETEak), baldin eta industriaren edo industriari lotutako zerbitzuen sektoreko enpresa proiektu berritzaile bat badute eta Euskal Autonomia Erkidegoan (EAE) kokatuko badira.


kritiken hemeroteka » 1.280 lagun bidaide\n« Usoetako bat, katu? | Bidaia kronika »\n1.280 arima / Jim Thompson (Xabier Olarra) / Igela, 2006\nEleberri honetan aurrera egin ahala, irakurleak hozkirri zirraragarri moduko bat sentituko du, susmotik hurbil den irudipen bat: Nick Corey, protagonista, dirudien bezain ergela da ala hogeigarren mendeko literaturan asmaturiko pertsonarik azkarrena eta bihozgabeena ote? Bizitzan helburu bakartzat txortan egitea, jatea eta potro jorran jardutea besterik ez daukan lagun txatxu hura gauza izango da bere jomugarantz gezurrez, satorlanez eta hildakoz ehundutako bide sare okergunez bete batetik zuzen eta artez joateko.\nEleberri beltz honetan aukera izango dugu artaburu psikotiko baten burutik ibilaldi haluzinatu bat egiteko, eta bide horretan ez dira faltako umore beltzezko mugarriak: ezin bestela jazo. Sheriffaren zoramena egia absolutuz beteta dago, ordea, bakarrizketa ero horretan botatakoak ez dituzte erraz irentsiko eta digerituko bizitzan, oraindik, esperantza edo erruki printzaren bat gordetzen dutenek. Disimuluak ez du eleberrian balio, den-dena larrugorririk dago.\nAhozko erregistroetatik oso hurbil idazten du Thompsonek, ez baitzen alferrik izan zine gidoilari ospetsua ere (Atraku perfektua, Loria bideak, Ihesa); nabarmena da Xabier Olarrak hizkera lagunarteko eta bizia islatzerakoan egindako ahalegina.\nEleberri beltza landutako beste idazle batzuen antzera, Jim Thompsonek duela berrogei bat urteko estatubatuar gizartearen itzalen berri ezin hobeto eman zuen, bestela baitakoan, Europan egiten zen errealismo berritik oso hurbil. Kronika sozial beltz hark ez zuen beren-beregi politika aipatzen, baina irakurleek erraz uler zezaketen barne eduki politiko ez hain ezkutua. Jakina, genero beltza Sorgin Ehizaren atzaparretatik urrun geratzeko moduko metafora edo parabola kritikoen babesleku egoki samarra gertatzen zen.\nGeneroak goiti-beheiti, XX. mendeko estatubatuar nobelagintzako idazlan benetan handi baten aurrean gaudela esan beharrekoak gara. Zuhurtzia literario bikain halako batez idatzita dago, teknika harrigarri eta eraginkor bat lagun —lantzean behin, zabarra zela aurpegiratzen zioten arren—: erritmoa estuki neurtuta dago, guztia kontrolpean, esaldiak ondo haztatuta, eszenak fin pisatuta. Protagonistaren zorotasuna estilo hipnotiko moduko batean emanda heltzen da. Literatura unibertsalaren kanonean agertu behar luke, edizio ohardun batean, Faulkner, Melville, Twain edo Capoteren ondo-ondotxoan. Zor bat bera ere ez dielako: estiloa indartsua da, narrazioa ezinago bizi eta freskoa, hizkera eta ideiak bezainbeste, garapen korapilatsua alde batera ezin utzizkoa, narratzailearen buru zokondoak sinesgarriak oso; eta horretaz guztiaz gain, legerik oneneko literatura ere eskaintzen du, pertsonaia erretratu ikaragarri sinesgarria ez ezik. Estatu Batuek bizi izandako garai jakin —eta latz— batean kokaturik egonda ere, eleberria erraz bihurtzen da noiznahiko, amerikar lurralde guztiz zibilizatu gabeko batean gertatzen den aldetik. Pertsonaiak sano primitiboak dira, ikasgabeak, latzak, bortitzak, ekanduko sinesmen humanitario gehienetatik urrunduak.\nEdizioak orrazturen baten bat behar du, testuan han-hemenka laprastadatxo batzuk agertzen direlako; huts gehienok, halere, ez dute irakurketa desitxuratzen. Bestalde, gauza jakina da zenbait itzulpenetan izenburua itzultzea izaten dela latzena. Honako honetan, gaztelaniaz bezala, amerikar herri prototipiko bateko biztanleria aipatzeko, arima berba aukeratu du itzultzaileak; tradizioan batzuek halaxe erabili zuten arren, gaurko irakurle batzuk okerbidera eraman litzake izendatze horrek, izenburua, bene-benetan, populazioaz ari dela konturatu arte. Baina, narratzaileak dioen legez, auskalo, beste edozein gizakume zorritsuk adina dakit nik: bat ere ez.


San Paulo katedrala (Londres) - Wikipedia, entziklopedia askea.\nSan Paulo katedrala (Londres)\nLudgate Hill (en)\n51°30′49″N 0°05′54″W / 51.51361°N 0.09833°W / 51.51361; -0.0983351°30′49″N 0°5′54″W\nEraikuntza 1675 - 1710\nHileta 1965eko urtarrilaren 30a\nWedding of Charles, Prince of Wales, and Lady Diana Spencer 1981eko uztailaren 29a\nHileta 2013ko apirilaren 17a\nDiocese of London (en)\nPortland limestone (en)\nEnglish Baroque (en)\n111 ( ) × 37 ( ) × 158 ( ) m\nTranseptu: 75 ( ) m\nKupula: 34 ( ) m\nKanpandorre: 67 ( ) m\nSan Paulo Katedrala (ingelesez: Saint Paul's Cathedral), Londres hiriko eliza nagusia da. 1676 eta 1710 bitartean eraikia izan zen Christopher Wrenen zuzendaritzapean 1666an Londresko Sute Handiaren ondorioz erre zen bertan zegoen Erdi Aroko Antzinako San Paulo Katedralaren hondakinen gainean. Inguru guztiko eraikinetatik, Bigarren Mundu Gerratik onik irten zen gutxietako bat da, eta Karlos, Galesko printzea eta Diana Spencer printzesaren arteko ezkontza bezalako gertakarien agertoki izan zen. City of London eremuan kokaturik dago.\nEraikuntza aldetik erronka bat izan zen. Garaiko zientzialari onenek fisika, matematika eta geometrian egindako aurrera-pausoak aplikatu ziren bertan. 33m-ko gurutzadura gaineko zuloa estaltzeko 3 geruzako Kupula bat diseinatu zuten arkitektoek.\n3.1 Christopher Wren\n3.2 Robert Hooke\n4.1 Kokapena eta Orientazioa\n4.2 Katedralaren Historia\n4.3 Wren-en Diseinuak\n4.4 Eraikuntza Metodoa: Gremioak\n4.5 Espazioak eta Forma\n5.1 Kupulen Historia eta Konparaketa\n5.2 San Pauloko Kupularen Diseinua\n5.3 Kupularen Deskribapena\n5.4 Eraikuntza Sistema eta Materialak\n6 Katedralaren oinplanoa\n8 Informazio praktikoa\nGaur egun katedral honek hartzen duen tokian Ingalaterrako lehen eliza eraiki zen, zurezkoa, 604an San Agustinen jarraitzaile zen San Mellitusi esker, betebehar bezala anglosaxoiak kristautasunera bihurtzea zuena. Jatorrizko eraikin hau 675ean, , 962an eta 1087an berritua izan zen.\nNagusitasun Agiria 1534an ezarria izan ondoren, katedrala ahaztua izan zen Iñigo Jones eraikin hau 1633an zaharberritzen hasi zen arte, arkupe neoklasikoa gehituz. Dena den, antzinako katedrala 1666ko Londresko sute handian erre zen eta berreraiki egin behar izan zen. Lan honen kargu Christopher Wren egon zen, barroko estilo berri batean birplanteatu zuena.\nJames Thornhillek San Pauloren bizitzaren irudiak margotu zituen kupulan, Grinling Gibbonsek Koruko eta organo handiko zura landu zuen, Jean Tijoyk Koruko hesiak egin zituen, eta ondorengo belaunaldiek tenpluaren apainketarekin jarraitu zuten. Koruko mosaikoa bizantziar inspiraziokoa da eta munduaren sorrera Hasieraren arabera irudikatzen du. XIX. mendearen amaieran eta XX. mendearen hasieran gehitu zituzten Stevens, Watts, Britten eta Richmondek William Holman Hunten Munduko argiarekin batera. Henry Morreren Ama eta semea lana ipar-ekialdeko nabean kokatu zen, eta arte garaikideak tenplua aberasten jarraitzen du.\nKatedrala bere kupulagatik ere nabarmentzen da, munduko handiena Vatikanoko San Petri basilikarenaren ondoren. Askoz hurbilagotik ikus daitezke bertako freskoak 530 eskailera maila igoz, eta ondoren kupulatik irten eta hiriaren ikuspegi panoramiko bikain batez gozatu.\nBertan gertatzen dira nazio mailako garrantzia duten gertakariak, errege ezkontzak kasu, Karlos, Galeseko printzea eta Diana Spencerren artekoa adibidez, heroi nazionalen hileta elizkizunak, Winston Churchill eta Horatio Nelsonenak kasu, azken hau kriptan lurperatua, bisita daitekeena, eta oroigarri ugari, 2001eko irailaren 11ko atentatuak AEBetan eta 2005eko atentatuak Londresen.\nAro Modernoan gaude indibidualtasuna, aurrerakuntza, komunikazioa eta arrazoiaren garaian. Momentu honetan Burgesia sortu zen, komertzioari esker aberastutako maila soziala.\nIngalaterran, Erreforma anglikanoaren ondoren aurkitzen gara. Londres hiri komertzial oso garrantzitsua zen itsas-merkataritzari esker, eta aberastasunak demografiaren hazkundea ekarri zuen. Intelektualak ere erakarri zituen hiriburuak, beste intelektual batzuez inguratzea bilatzen zutenak.\n1660an Royal Society fundatu zen, Europako lehenengo sozietate zientifikoa. Filosofo eta zientzialariek osatutako talde bat zen “filosofia berria”-ren inguruan eztabaidatzen zuena. Bertako kide izan ziren besteak beste Christopher Wren eta Robert Hooke.\nLondresen XVII. mendean hainbat izurrite pairatu ziren. Honez gain 1666an sute handi bat jasan zuten; 3 egunekoa, hiriguneko 13.200 etxe eta 87 eliza erre ziren, artean San Paulo. Berreraikuntzak 10 urte iraun zituen eta Robert Hooke-ek gainbegiratu zuen, gertuko lagun Christopher Wren-ekin kolaborazioan.\nArteari dagokionez, Europan Barrokoaz zebiltzan bitartean, Ingalaterran Gotikoarekin jarraitzen zuten. Baina bazen bat Pizkundeaz ausartu zena: Inigo Johns. Honek Italiara bidaiatu, modan zeuden Palladioren obretatik ikasi, itzultzean erregearen arkitekto bihurtu, eta ikasia bere herrialdean landu zuen. Bere ondorengoa Christopher Wren izan zen.\nArkitektoak[aldatu | aldatu iturburu kodea]\nIngalaterran arkitektura ez zen orain ezagutzen dugun bezala. Ondo hezitako gizon gazteen (“virtuosi”) aisialdiko aktibitatea zen, matematika aplikatuen erro bat. Eraikinak, sustatzailearen beharren arabera eta gremioen gomendioei kasu eginez eraikitzen ziren.\nChristopher Wren eta Robert Hooke zientzialariak ziren. Fisikaren, matematikaren eta materialen ezagutzak zituzten, eta arkitekturarako gerturaketa bide honetatik egin zuten.\nChristopher Wren[aldatu | aldatu iturburu kodea]\nSir Christopher Wren 1632ko Urriaren 20an jaio zen East Knoyle-en, Wiltshire eta 1723ko Otsailaren 25ean hil. Oso gaztetatik matematika eta gauzak asmatzea gustuko zuen. Westminster-eko eskolan eta Oxford-eko Unibertsitatean ikasi zuen eta astronomiako irakasle izan zen. 1660an Royal Society inauguratu zuen hitzaldi batez.\n1665ean, Parisera bidaiatu eta Bernini ezagutu zuen. Frantziako eta Italiako estilo Barrokoa jaso eta hau Ingalaterrako aplikatu zuen. 1666ko Londreseko Sute Handiaren ondoren Carlos erregearen arkitekto bihurtu eta 51 eliza berri diseinatu zituen, tartean San Paulo katedrala.\nZientzialari honek estetika hutsean oinarritzen zen Klasizismo absolutua suntsitu zuen. Vitrubioren edertasuna lortzeko proportzioak baztertu, eta kalkulu estrukturalean oinarritu zituen eraikuntza elementuen dimentsioak, emaitza ekonomikoagoak lortuz. Dena den, elementu klasiko hauen balio asoziatiboa ulertzen zuen, eta askotan ikur moduan ibili zituen bere lanetan.\nRobert Hooke[aldatu | aldatu iturburu kodea]\nRobert Hooke 1635eko uztailaren 18an jaio zen Freshwater-en eta 1703ko martxoaren 3an hil Londresen. Gaztetatik miresten zituen obra mekanikoak eta marrazkiak. Westminster-eko Eskolan eta Oxford-eko unibertsitatean ikasi zuen eta geometriako irakasle izan zen. 1660an fundatutako Royal Society-ko kide, idazkari, bibliotekari eta esperimentuen arduraduna izan zen.\nRobert Boyle-rekin lanean zebilela “Hooke-ren elastizitatearen legea” formulatu zuen, eta erresorte helikoidala (muelle) asmatu zuen. 1665ean argitaratutako Micrographia liburuan berak asmatutako mikroskopioarekin eginiko obserbazioen marrazkiak erakutsi eta “zelula” hitza ibili zuen lehen aldiz.\nHooke-k bere ideia asko anagrama moduan plazaratu zituen. Wren-ek San Paulo katedralean baliatutako legea jarraian agertzen den bezala publikatu zen Micrographia liburuan. Forma honi beranduago Katenaria deitu zaio, eta Antonio Gaudí-k askotan ibiliko du.\n· Publikatua: “abcccdeeefggiiiiiiiillmmmmnnnnoorrssstttttuuuuuuuvx”\n· Ordenatua: “Ut pendet continuum flexile, sic stabit contiguum rigidum inversum”\n· Itzulia: “hari flexible bat zintzilikatzen den bezala baina inbertituta arku zurrun bat eutsiko da”\nKatedrala[aldatu | aldatu iturburu kodea]\nKokapena eta Orientazioa[aldatu | aldatu iturburu kodea]\nLudgate Hill-eko eremu hau beti egon da eraikin erlijiosoz okupatua. Dolmena, Tenplua eta Eliza jaso zituen XII. mendean katedrala eraiki aurretik.\nBaina, Wren-en San Paulo katedralaren berreraikuntza ez dago zehatz aurreko katedralaren leku berdinean txertatuta; behatoki erabilera emateko ardatza biratu zion, zimendu gotiko zaharrak erabiltzeari uko eginez eta berriak planteatuz.\nKatedralaren Historia[aldatu | aldatu iturburu kodea]\nIngalaterrako lehen katedrala San Agustinen diszipulo batek eraiki zuen 604. urtean. Eraikinak historian zehar zenbait birgaitze izan ditu. 1087ko Normandiako duke frantzesaren konkistaren ondorioz, eraikina berreraikia izan zen.\nXIII. mendean, berriro birgaitua izan zen. San Pauloko transeptu zabalaren gurutzaduran dorre altu bat zegoen, orratz batez errematatuta baina 1598. urtean desagertu zen. 1658ko grabatu batzuen arabera, eraikinak oraindik gurutzaduraraino horma normandoak kontserbatzen zituen eta aurrealdeko egitura gotikoa.\nHemendik aurrera, katedrala zenbait urtez berdin mantendu zen, Jacobo I tronora ailegatu arte. Honek, bere arkitektoari eraikinaren fatxada berri bat diseinatzeko eskatu zion. Guda Zibilaren ostean barrakoi moduan erabili zen eta portikoan dendak ezarri ziren.\nLondreseko 1666. urteko Sute Handian eraikina desagertu zen. Behin desastrea igarota Ingalaterrako hiriburua berreraikitzeko lanak abian ipini ziren lehenbailehen. Wren-ek plan bat proposatu zuen, ez zena onartu. Biztanleria errautsen gainean beraien lurretan berreraikitzen hasi zen, eta beraz, Carlos erregeak Hooke izendatu zuen berreraikitze lanen begirale.\nZorionez, Sute Handiak ez zuen Normandiako katedrala erabat suntsitu. 1668. urtean, hiriaren berreraikuntzarako komisioak mendebaldean aldare eta pulpitu tenporala egiteko agindu zuen. Horrez gain, katedrala estaltzeko zurezko estalkia proposatu zen. Baina, eraikinaren kolapsoa gertu zegoen. Egoera honek eskainitako zurruntasun faltak eraikin bat egiteko beharra adierazten zuen.\n1668. urtean, Orden Real baten bidez katedralaren lurperatze osoa agindu zen eta Wren 1673an arkitekto ofizial izendatu zuten. Carlos II erregeak planoak onartu zituen eta 1675an katedrala zorutik altxatzen hasi zen. Beraz, Wren-ek egindako San Paulo katedralaren eraikuntza katedral zaharrarekin hasten da.\nWren-en Diseinuak[aldatu | aldatu iturburu kodea]\nWren, katedralaren diseinua egiteko, tratatuetako modeloetan oinarritu zen. Diseinu proesuan zenbait etapa bereizi daitezke:\nLehenengo diseinuaren maketa bakarra dago, 1670an gauzatua. Oin basilikaleko eliza laukizuzena zen, kupula zirkular batez errematatutako bestibulo batekin.\nBigarren diseinuaren ideia garaiko monarken erresidentzia eta jauregien edertasunaz lehiatuko zuen monumentua egitea zen. Oin zentraleko tenplu bat proiektatzen zuen, gurutzadura kupula batez estalia eta nabeen arteko desberdintasunik gabea. Proposamena errefuxatua izan zen, alde batetik zuen kostuagatik, eta bestetik eliza katolikoen antza handia zuelako. Beraz, Wrenek bi estilo hauek fusionatzea ideia egokiena zela ikusi zuen.\nHirugarren diseinuak ere oin grekoa zuen, baina nabe luzatu batekin. Honek ere beste elizen antza gehiegi zuela esan zioten, eta gainera, etapaka eraikitzea eskatzen zuela, onartu ezin zena. Diseinu hau zuen Wren-ek gustukoena, Pizkundeko edertasuna lortzen baituzen.\nLaugarren diseinua onartu zuen erregeak. Iada estilo Gotikoan murgiltzen zena. Gurutze latindarreko oin longitudinala zuen eta Inigo Johnes-en San Paulo-ren influentzia nabarmena zen mendebaldeko portiko klasikoan eta gurutze gaineko kupulan. Erregeak baimena eman zion diseinu honen gainean aldaketa ornamentalak egiteko, baina Wren-ek honen hitza askatasun handiaz hartu, eta eraiki bitartean hainbat aldaketa burutu zituen. Aldaketa esanguratsuena kupula izan zen.\nEraikuntza Metodoa: Gremioak[aldatu | aldatu iturburu kodea]\nGarai honetan, erdi aroan bezala, gremio ezberdinak kontratatuz egiten zen lan. Bakoitzaren espezializazioaren arabera, behar ziren egun eta lekurako kontratatzen ziren, eta egindako lanaren arabera egunean bertan ordaintzen zitzaien. Piezen zuinketa lekuan bertan egiten zen, blokeak moztu bitartean plantilarekin konparatzen. Ostean trazatuarekin bat egin eta altxatzen ziren.\nZurgintza lana interesgarria izan zen. Hauek aldamio eta zinbrak egiteaz gain, maila baxuetan zurezko arrapalak egin zituzten harriak igotzeko; goiko mailetara iriseko aldiz poleak egin zituzten. Igeltseritzari dagokionez, bi talde ezberdin kontratatu eta elkarren kontra lehian jarri ziren, albo ezberdinetan, azkarrago bukatzeko.\nEspazioak eta Forma[aldatu | aldatu iturburu kodea]\nKatedrala estilo barroko moderatu batean eraikita dago, Wrenen arrazionalismoaren erakusle dena. Ertaroko eliza ingelesen tradizioa jarraitzen du, baina Palladioren, Iñigo Johnes-en eta Erromako XVII.m.ko estilo klasikoarekin nahasita.\nSan Pauloren altuera zabalera baino handiagoa da eta trantseptoaren besoak potente nabarmentzen dira. Fatxadan proportzioak dira ezaugarri nagusia; behe mailan hiru nabeak hartzen ditu zabaleran, goikaldean aldiz nabe nagusiaren zabalera bakarrik. San Pauloko alboko nabeak eta koroa altuera bakarrekoak dira; ondorioz, fatxadan agertzen diren bi solairuko hormaren goialdea faltsua da. Honek helburu bikoitza du; gangaren kontrahormak eutsi eta XVII. mendean eraikina hiriko beste puntuetatik egoki ikustea, hau da, estetika.\nSartzerako orduan lehenengo ikusten dena hiru espazioko nabea da. Koruaren bankuak eta organoa aurrean aurkitzen dira. Aldarea koroaren zabaleran hedatzen da eta, nabe eta koroaren beste aldeko arku nagusien altuera hartzen du. Bestalde, hego-mendebaldeko bidegurutzean kokatzen diren eskailerek kupula eta bere galeriaraino eramaten dute.\nKupulen Historia eta Konparaketa[aldatu | aldatu iturburu kodea]\n- Antzinako Grezia: Harri adintelatu bidezko kupula faltsuak.\n- Inperio erromatarra: Kupula nagusi [Agriparen Panteoia]\n- Inperio bizantziarra: Teknikek eboluzionatu, petxinak [S. Sofia]\n- Islam: Kupula elementu ark. nagusia [Jerusalem-eko Arroka]\n- Erdi Aroa: Dimentsio txiki eta ertaineko kupula gutxi.\n- Pizkundea: Teknika berriekin erabilera bultzatu [S.M. del Fiore]\n- Barrokoa: Kupula nabarmenenak sortu [San Paulo]\n- Neoklasikoa: Eraikin instituzionaletan [U.S. Capitol]\n- XX. mendea: Garapen teknologikoa eta Hormigoi Armatua [Montreal Biosfera]\nPanteoia Erroma 43,00 m 11\nSanta Maria dei Fiore Florentzia 42,00 m 21\nSan Pedro Erroma 41,40 m 30\nSan Paulo Londres 33,00 m 37\nSan Pauloko Kupularen Diseinua[aldatu | aldatu iturburu kodea]\nWren-ek katedralaren diseinua garatzen zuen bitartean, lehenengo kupularen zorua kokatzen hasi zen, diseinuarekin batera. Behin lana abian zegoela, 1676an kupula berriaren kurba kokatu zuen lehen pisuan, beheko euskarri eta gangak ondo eraiki ahal izateko. Hala ere, kupula nahiko berandu bukatu zen, eta denbora honetan zehar ikuskapen eta aldaketa ugari izan zituen. 1693an modelo desberdin ugari aurkitu zuten.\nSan Paulo-ren kupularen diseinua garaiko zientziaren aurrerapausoekin lotua zegoen. Wren eta Hooke 1670-eko arku eta kupulen forma idealen inguruko eztabaidan aritu ziren.\nBakoitza konponbide ezberdin batekin aurkitu zen. Biak hurbileko lagunak ziren, eta Hooke-k bere konklusioak Wren-i erakutsi ondoren, honek bere diseinuak aldatu zituen. Arkitektoek, tentsioak kontuan hartuta, manposteriako egiturek eskatzen zuten forma aztertu zuten. Forma ideala “bultzada-lerroa” jarraituz eraikitzea zela ikusi zuten, eta konpresiora lan egiten zuen sekzioa bakarrik ibiliz kupula oso fina izan zitekeela.\nHorrela, Hooke-k 1671ean deskribatutakoa praktikan jarri zuten. Modeloa, soka edo kate bat bi puntutan eseki eta haietatik kargak zintzilikatuta lortzen da. Kateak, bere pisua eta kargena eusteko forma ideala hartzen du, eta honen inbertsioa konpresioan lan egiteko froma egokiena izango da, hau da, bultzada-lerroarena. Printzipio hau hartu eta erdiko ardatzaren inguruan biratuta hiru dimentsiotara hedatu zuten: kupulara.\nKupularen Deskribapena[aldatu | aldatu iturburu kodea]\nGurutzaduran agertzen den 33-mko kupulak erronka estetiko eta egiturala suposatu zuen. Katedralaren barrutik kupulak irudi egokia izango zuen, kanpoaldean perfil xumea eskaintzen duen bitartean. Egitura aldetik, pitzatuko ez zen egitura bat sortzea zen helburua, eta ahalik eta arinena izan behar zen.\nWrenek sortutako egitura azpia malguki eta lau bastioi ditu, eta hauek kupula eusten dutela dirudi. Hala ere, errealitatean harrizko galeriara transmititzen dira kargak, kupularen euskarrian dagoena. Egiturak ere 30m diametroko danborra eusten du, honek harrizko linterna koroatzen duen manposteriazko “kono” bat ezkutatzen duelarik. Kono kupula honen kanpoaldetik zurezko egitura entramatu bat aurkitzen da, hiriko profilean parte hartzen duen berunezko kupula handia eusteko. Beraz, hiru elementu nagusik osatzen dute kupula eta hauek forma desberdinen bidez jantzita eta estalita daude, 111m-ko eta 66.000Tn-ako multzoa sortuz.\nEraikuntza Sistema eta Materialak[aldatu | aldatu iturburu kodea]\nWren-en proposatutako kupula soluzioaren dotorezia egitura eta estetikaren arteko bereizketan datza. Kupula hiru elementu nagusi desberdinez osatuta dago, garrantzitsuena ezkutatua dagoen adreiluzko konoa delarik.\nBehekaldetik hasita, elementu guztiak barneko danborrean eusten dira eta hemendik kargak lurzorura igorriko dira zenbait elementu tartean direla, zutabe era arkuak. Horrez gain, egituraren kargak arintzeko fabrika elementuetan zuloak egin zituen. Gainera, barneko danborra zilindro bat izan beharrean, puntan moztutako kono bat da (fristum). Honela, egiturak forma ideala dauka karga transmisioa egiteko. Gainera, kanpoaldetik kolumnata peristilo batek eragindako pisuak kupularen barneko kargak bertikalagoak bihurtzen ditu.\nBarneko danbor honek lodiera uniformeko adreiluzko kupula eusten du, katedralaren barnetik hauteman daitekeena. Hala ere, esfera ez da perfektua, goikaldean lauagoa baita eta bertan okulo bat dago. Kupulak bere karga soilik heltzen du eta adreiluzkoa da erabat, euskarrian daukan burdinazko katea salbu.\nEgitura elementu nagusiena ezkutatuta dagoen adreiluzko katenaria kupula da, barne eta kanpo kupulen artean kokatzen dena. Elementu hau harrizko galeriatik abiatzen da eta goikaldeko harrizko linterna pisutsua (1000 Tn) eusten du. Era berean, linterna hau parabolari konpresio indarra eragiten dio, elementuari egonkortasuna emanez. Bestalde, Wren-ek San Pauloko kupulen trakzio indarrak menperatzeko, burdin forjatuko hiru kate erabili zituen kupula honen euskarrian.\nAzkenik, adreiluzko kono formako kupulak berunezko kanpo kupula eusten du. Hiru dimentsioko katenariaren inguruan erradialki antolatzen diren zurezko entramatuak ditugu, harrizko galeriako hormatik abiatu eta linternaren azpiraino iristen direnak. Hauek erdiko kupulan bermatuak daude, eta bata bestearekin zurezko milaka habexkaz lotuak. Zurezko habexka hauen gainetik berunezko geruza dago, kanpo kupula izango dena.\nKatedralaren oinplanoa[aldatu | aldatu iturburu kodea]\nNabe nagusia mendebaldeko atetik kupularaino hedatzen da eta fededunak bertan esertzen dira mezako gertakari nagusietan zehar, kleroa eta korua aldarerantz doazen bitartean. Alboko hiru kapera daude, bata Santu Guztiei eskainia, beste bat San Migel Goiaingeruari eta hirugarrena San Jurgiri. Alde honetan ikus daiteke Wellingtongo dukearen omenezko monumentua eta nabea kupularekin elkartzen den tokia, baita Sergei Chepiken lau margolan berri ere, non Jesusen Gurutziltzaketa, Berpiztea, Ministerioa eta Haragitzea deskribatzen den.\nAldarea kupula handiaren azpian dago, Zerua eta Lurra elkartzen dituen behatoki handi bat bezala pentsatua. Thornhillen margolanek San Pabloren bizitza deskribatzen dute, estatuek ekialdeko eta mendebaldeko elizetako ordezkariak erakusten dituzte. Mosaikoetan lau ebanjelariak eta Itun Zaharreko profetak ikus daitezke, eta Middlesexeko kaperan, jada aipatua izan den Holmant Hunten Munduko argia lana dago.\nKorua da kleroak eta koroak Jaungoikoari ofrendak egiten dizkioten tokia, zerbitzu hau kupulapean egiten ez denean. Bertan dago gotzainaren aulkia edo katedra. Koruak aldare nagusira darama, eta bere ekialdeko zatian Amerikar Oroigarriaren Kapera (American Memorial Chapel) dago. Mosaikoek Sorkuntza eta beste gertakari bibliko batzuk irudikatzen dituzte.\nKupularen barnean, 259 eskailera maila igo ondoren, Xuxurlen Galeria dago, non 32 metroko distantziara zurrumurru bat entzun daitekeen. Galeria honen gainean, jada kupularen kanpoaldean, Harrizko Galeria dago, nora 378 eskailera maila igo ondoren iristen den, eta gorago Urrezko Galeria, 530 eskailera maila igo ondoren, Londresko hiriaren ikuspegi panoramiko bat eskaintzen duena.\nLondresko ikuspegi panoramikoa Katedraleko Urrezko Galeriatik.\nKripta[aldatu | aldatu iturburu kodea]\nKripta Katedraleko hil kamera da, eta bertan pertsonaia garrantzitsu ugariren hilobiak daude, Horatio Nelson, Wellingtongo dukea, Thomas Edward Lawrence, Alexander Fleming etab... Kriptaren erdigunean Fede Santuaren Kapera edo OBE kapera dago, Britainiar Inperioaren Ordenari eskainia baitago.\nMetro geltokia: St. Paul's\n(Ingelesez)San Paulo katedralaren webgune ofiziala\nMultimedia: St. Paul's Cathedral\n↑ [www.sedhc.es/biblioteca/actas/Aju%20001%20Addis.pdf Las contribuciones de Christopher Wren y Robert Hooke al nacimiento de ingeniería de la construcción moderna. ].\nLondres Hiriko eraikinak\n1700eko hamarkadan amaitutako eraikinak\nOrriaren azken aldaketa: 6 iraila 2020, 16:55.


Topoaren lanek San Martin kaleko errei bat moztuko dute datorren astean, Urbieta eta Hondarribia kaleen artean - Albisteak - ETS - Euskal Trenbide Sarea\nUrriaren 28an, astelehenean, Topoaren saihesbidearen Mirakontxa-Easo tartea, eraikitzeko lanak direla eta, Erdialdean-Kontxan egongo den geltokirako Loiolako sarbidea edo kanoia eraikitzeko lanen beste fase bati ekingo zaio. Lanen konplexutasunak hainbat eragin sortuko ditu errepideko eta oinezkoen trafikoan, San Martin kalean batez ere. Eragozpenak arintzeko, lanak hainbat fasetan banatu dira.\nLehenbiziko fasean, San Martin kalean, Urbieta eta Hondarribia kaleen arteko tartean, gurpil gaineko trafikoa era partzialean moztuko da. Mozketa partzialak (1. FASEA) 8 hilabete inguruko iraupena izango du. Hasiera batean errei bat moztuko da, eta ondoren bigarren erreiaren mozketa gehituko zaio, bost metroko sakoneran dagoen euri-uren kolektorearen desbideraketa egin ahal izateko.\nFase horretan aurrera eraman beharreko lanak ukituriko zerbitzuen desbideraketak izango dira, lur azpiko linea elektrikoak, telefono komunikazioak, gas hodiak, argiteria publikoa, semaforoak eta hornidura eta saneamendu hartuneak, hain zuzen ere.\nETS Donostiako Udalarekin batera ari da lanean, obren eraginak murrizteko eta behar diren desbideratzeak diseinatzeko. Lehen fase honetan San Martin kaleko eragina partziala bada ere, Easo kalean aldi horretan errei bat trafikorako berriro ireki ahal izatearen aurreikuspenarekin egiten da lan. Horrela, bi kaleak aldi berean erabat moztuta ez egotea, eta hiriaren erdigunean pilaketak murriztea bermatuko da.\nInformazio horri edo Topoaren lanekin erlazionaturiko beste edozeini buruz gehiago jakiteko, herritarren arretarako TOPOgunea bulegoa erabili ahal izango da, Amarako geltokian (Easo), astelehenetik ostegunera 10:00etatik 13:00etara eta 16:00etatik 18:00etara, eta ostiraletan 10:00etatik 14.00etara. Kontsultak 943 50 43 56 telefonoaren eta topo@ets-rfv.eus helbide elektronikoaren bitartez ere egin ahal izango dira.


'Ongi Etorri Euskararen Herrira' proiektu pilotua aurkeztuko du bihar UKUEk Fiturren - Zarautz - Zarauzkohitza.eus\n'Ongi Etorri Euskararen Herrira' proiektu pilotua aurkeztuko du bihar UKUEk Fiturren\nZarauzko Hitza 2020-01-23 18:41\nQ Kalitate Turistikoaren ziurtagiri berrituaren diploma jasoko du gaur Zarautzek, eta larunbatean Toldotxori buruzko showcooking saioak eskainiko dituzte.\nOngi Etorri Euskararen Herrira lelo hartuta, turismoan euskarari dagokion balioa emateko ekimen berritzailea aurkeztuko dute Urola Kostako Udal Elkarteak eta Gipuzkoako Foru Aldundiak Madrilgo Fitur nazioarteko turismo azokan. Aurkezpen ekitaldia bihar egingo dute Basque Country-Euskadi standean,11:30ean, eta Lourdes Salsamendi UKUEko lehendakariak eta Iker Goiria aldundiko Turismo zuzendariak azalduko dituzte 2020ko turismo kanpainaren nondik norakoak. UKUEk Uema Udalerri Euskaldunen Mankomunitatearekin elkarlanean sustatutako proiektu pilotua da.\nUrola Kosta bezalako eskualde turistiko euskaldunek euskararen biziraupenean duten garrantziaz jabetuta landu dute Ongi Etorri Euskararen Herrira kanpaina. "Gure udalerrietako kultur-ondarearen eta nortasunaren ikur bereizgarri izanik, euskara (eta euskal nortasuna) izango du ardatz eskualdetik bideratutako aurtengo turismo-eskaintzak. Euskara partekatu nahi da bisitariekin, herri euskaldun batean egotearen esperientziaz goza dezaten", azaldu dute UKUEtik.\nHala, lanketa berezia egingo dute Uemarekin elkarlanean, turismo sektoreko eragile guztiekin, herriz herri. Bisitariei euskara ezagutarazteaz gain, eskualdeko herritarrei begira ere egingo dutela lan adierazi dute. Izan ere, egitasmoarekin bat eginez, "euskaldun gisara ahaldundu eta euskarazko harremanak areagotzeko abagune bikaina ere izango da proiektua bertakoentzat".\nZarauzko eskaintza turistikoa\nUrola Kostako herriek presentzia nabarmena izango dute igandera arte Fitur azokan, Euskadi-Basque Country standean, Euskal Kostaldeari eskainitako txokoan. Zarauzko Udalaren izenean, bertan izan dira Xabier Txurruka alkatea, Ixidor Larrañaga Turismo, Jai eta Ekitaldietako zinegotzia eta Esther Facchin Turismo saileko teknikari arduraduna.\nQ Kalitate Turistikoaren ziurtagiria berritu dela adierazten duen diploma jasoko dute gaur iluntzean Facchinek eta Larrañagak, Cibeles Jauregiko Kristal galerian. Bestalde, Toldotxo Zarauzko pintxoa protagonista izango da aurten ere Fiturren. Larunbatean, showcooking-eko bi saio eskainiko dituzte, Zurekin elkarteko ordezkarien eskutik: bertaratutakoei zein osagaiekin eta nola prestatu erakutsiko diete.


COVID-19aren harira, zer egin egoera eramangarriagoa egiteko - - Zarauzkohitza.eus\nCOVID-19aren harira, zer egin egoera eramangarriagoa egiteko\nIrune Aranguren Barragan 2020-03-17 11:00\nLarrialdi egoeran gaude, COVID-19 delako birusak etxean egotera behartzen gaitu, agintariek hau egin behar dugula adierazten digute eta hainbat eta hainbat hedabideetatik infomazioa besterik ez dugu jasotzen. Etxean, gutxienez habamost egun, baina ez dakigu zenbateraino luzatuko den egoera hau, informazioa asko dugun arren, honen falta era nabaria da hainbat arlotan, zenbat denbora izango da? nola erangingo du honek nire ekonomian?, noiz ikusiko dut berriro herriko egunerokotasuna?\nInformazio zehatz falta, etxean egon beharra, errutinaren apurtzea, familia kideen urruntze fisiko derrigortua, lagunekin ezin egotea, kanpo kirol jardueren murrizketa... aldaketa asko epe oso motzean eta honek ezinegona sortzen digu, antsietatea, buruko mina, urduritasuna, kezka... egun gutxi pasa diren arren iada pisua nabari dugu buruan, baina bada zer egingik egoera ahalik eta hobekien eramateko.\nZer egin egoera eramangarriagoa izan dadin:\n1. Informatu, baina ez gehiegi\nInformazioa behar dugu, zer gertatzen den ulertu behar dugu eta batez ere zergatik eskatzen diguten etxean geratzea, hau ulertuz, integratuz gero, erabakien parte izango gara, eta beraien aurka joan ordez onarpenetik errazago beteko ditugu, solidaritate, elkartasun eta komunitate pentsamenduak lagundu egingo zaitu, digu guztioi. Horretarako, hedabide fidagarrietatik informatu bakarrik eta deskonektatu, ez egon egun osoa berri honen atzetik, honek egonezin zein antsietatea areagotu ditzake eta.\n2. Errutina berria ezarri\nGure errutina apurtu egin da, eta bat ezartzeak lasaitasuna emango digu, beraz eguna estrukturatu. Zure konextu eta beharren arabera hamabost egunera gutxienez antolakuntza bat egin.\n-Ordutegiak: mantendu esnatze eta lotarako ordutegiak, eta aldaketak egiten badituzu txikiak izan daitezela.\n-Lana: telematikoki egiterik baduzu, zorteduna zara, egin etxetik. Bestela lan orduak beste zeregin batzuetan inbertitu (ikasi, etxea txukundu, haurrekin jolastu, irakurri, etxeko konponketak, pelikulak...).\n-Kirola: garrantzitsua da kirola egitea, aurrez egiten bazenuen mantendu egunak eta moldatu etxean egiteko. Berria bazara honetan, hasi gauza errazekin (estiramenduak, yoga, bizikleta estatikoa...) interneten errekurtso pila daude egun gustatzen zaigun zerbait topatzeko.\n-Harreman sozialak: izaki sozialak garen bezala besteekin kontaktua behar dugu, eta hau mantentzea garrantzitsua da, aprobetxatu ba aspaldiko lagun horri deitzeko edota eguneroko kuadrillarekin mugikor bitartez komunikatzeko. Aukera ezberdin asko daude, bideo bidezko deiak, skype-a, telefono arrunta... denak dira baliagarriak.\n3. Familia, elkarbizitza zaindu\nOrdu asko izango dira, horregatik garrantzitsua da espazioak ere antolatzea, guztiona eta baita bakoitzak berea ere, honetarako familian hitz egingo dugu, bakoitzaren beharrei erreparatuz eta adostasunetara iritsiz. Elkarbizitza arau berriak ezarri beharko dira, guztiok gaudelako orain etxean, etxeko zereginek bere baitan ere lagundu egingo gaituzte errutina horretan murgiltzera.\n*Etxean duzun giroa ezegokia bada honetarako ere badaude telefono zein laguntza zerbitzuak, interneten bilatu eta deitu laguntza pertsonala jasotzeko.\n4. Bakardadean lagundu eta laguntza eskatu\nBakarrik bizi diren helduek inoiz baino gehiago beharko dute telefonoaren erabilpena, konektatua egoteko eta baita komunitatetik antolatzen diren mugimenduen laguntza ere, zaindu gure nagusiak. Bestela bakarrik bizi direnek familian bizi direnek adina edo gehiago behar dute errutina bat ezartzea eta hau betetzea, apatian ez erortzeko batez ere, bakarrik egotean ezer egin ez beharraren sentsatzioaren areagotzea gerta baitaiteke.\n5. Egoeraren alde positiboak bilatu\nBai, badaude. Denbora asko daukagu orain gauzak egiteko, hobbie berriak deskubritzeko, ikusi gabe genituen pelikua horiek ikusteko, irakurtzeko, gure haurrekin denbora gehiago igarotzeko, gure bikotea goxatzeko, gure nagusiei denbora gehiago eskaintzeko, lagunekin kafetxo birtualak hartzeko... bilatu egoeraren alde positiboak eta etekina atera, aprobetxatu denbora faltagatik egiten ez zenituen gauza hauek egiteko. Egun hauentzako helburu berriak ezarri, denbora da orain soberan duguna eta ondo inbertitzen badugu hobeto sentitzeaz gain fruituak jasoko ditugu.\n6. Gailu elektronikoak bai baina ez denbora osoan\nEgun hauetan asko erabiliko ditugu, telebista, mugikorrak, tabletak, bideo-jokoak... ondo dago hauek erabiltzea, eta normalean baino gehiago erabiltzea ere ez dago gaizki, gomendagarria da hala ere beste motako zereginekin tartekatzea, hala nola, kirola, irakurketa, mahai jolasak, jolas ezberdinak, garbiketa... batez ere begi zein buruak deskantsua hartu dezaten, honek deskantsuarekin lagunduko digu, loaren higienea.\n7. Egoerak gainditzen bagaitu laguntza eskatu\nEzin dugula sumatzen badugu laguntza eskatu, lehen bizi familia edo lagun artean, eta honek ez badu funtzionatzen profesionalak bilatu. COVID-19aren harira artikulo asko atera dira eta psikologo pila daude egoeran lagundu nahiean, errekurtso hauek erabili, horretarako daude.\nOndo izan eta gogoratu, aldaketa garaia dator, solidario izan, arduraz jokatu eta zaindu maite duzun hori!


kritiken hemeroteka » Tere Irastorza: gero eta poetago\n« Josu Landaren liburu bat dela eta: Irizpide “soziologikoak” ala “literarioak” euskal kritikan? | Anfetamiña-ren poemagintza »\nHostoak, Gaia eta Gau-aldaketak / Tere Irastortza / Euskaltzaindia-BAK, 1983\nTere Irastorza: gero eta poetago X.X. / Egin, 1983-10-06\nBehin, Tereren lehen poema liburuari egin zion hitzaurre kurioso bezain hegalari batean, Josu Landak zera zion: Teresita gehi Zaldibia berdin Teresita: Teresita ken Zaldibia berdin Zero; Zaldibia ken Teresita auskalo. Bere ustez matematikak ez dute gezurrik esaten, baina edo guk dakizkigunak ez dute balio, edo Josuren ekuazioa faltsoa da, ez bait dugu tutik ere ulertzen. Agian, berak ere ez du guztiz ulertuko, baina hori gutxien arduratu behar diguna da; gauza da, polito geratu zitzaiola eta horkonpon. Aldiz, ez dakigu zer esango duen oraingo liburu honetaz, behar bada gauza bera, baina ez dugu uste, asko aldatu —heldu, umatu— delako Tereren olerkigintza.\nLiburu honek bi zati arras desberdin ditu, edo hobeto, esanda, bikoitza da, zati bakoitza gorputz erabat askea delako bestearengandiko eta biak batera agertzea kasualitatearen fruitua baino ez da. Gaia eta gau-aldaketak izenekoa Azkue sariketara aurkeztu zuen eta bigarren gelditu, J. L. Davanten Denboraren Aroak-en atzetik, epaimahaiaren aipamen berezia merezi izan zuelarik. Tai gabe ari den itoginak tantaz tanta harria zulatzea lortzen duen modukoa denez Tere, hurrengo urtean Hostoak deritzona aurkeztu zuen sariketa berera eta oraingoan bai, oraingoan saria lortu eta berarekin datorren poza, poemak argitaratuak izango direnaren ziurtapena izatean. Aukera egokia zelakoan, argitaratu gabe geratu zena ere honekin batera egitea bururatu zitzaion eta hala egin da, liburudenden erakustokietan dagoen horren barnean Tereren bi emaitza agertzen direlarik.\nBera nor den jakiteko ez dugu aurkitzen bide egokiagorik liburuaren atzekaldean egiten duen bere buruaren aurkezpena ezartzea baino: “Zaldibian jaio nintzen 1961.eko Otsailaren 23an. Nire haurtzaroaz apenas badudan ezer gogoan. Orain euskal filologiako ikaslea naiz Gasteizen (bukatu du). Txistua ikasten hasi nintzenean suspertu zen nigan euskaldun kontzientzia. Aurretik, gaxte gaxtetatik, idazten nuen (beti, ia beti poesia). Nire lehen liburuari (Gabeziak) Premio Nacional de la Critica Literaria eman zioten. Susan idatzi ohi dut (poesia, ia beti poesia). Euskal Herriko poeten liburu antologiko batetan ere parte hartu nuen (Totromotoroen…). 1981an R. M. Azkue sarian aipamen berezia eman zioten, Gaia eta gau-aldaketak liburuari, eta 1982.ean lehen saria Hostoak deritzonari. Azken biak dituzu orain eskuartean, eta urrerantzean, zure biografia astinduko da poesia hauetan; zeu zara eta, poesia bakoitzaren egile edo desegile (bakarra)”.\nEz da erraza, ez, poema bilduma baten laburpena egitea, ikutzen dituen gaiak aipatzea eta zeozertxo gutxiago esatea ez bada. Honetaz, Tere bere barnean ari dela esan behar, estilo xume, bigun eta femenino batean, hitz jokoak eta zentzu bikoizdunak oso maitatzen dituela, eta, bertso libre eta laburren barnean, hitzen hoskidetasunari asko begiratzen diola, Hostoak izenekoan batez ere; erritmoa bizkortzeko aditzen erabilera berezia ere inportantea da. Ezina ia beti dago presente bere gaietan, horren kontrako burruka edonora zabaltzen ahaleginduz, udazkenera, maitasun etsikorretara, heriotzara, gauera, idaztera… Ez da izango, seguraski euskal poesia irauliko duen liburua, baina olerki zale eta literaturtzaleek orokorrean, une gozoak igaorko dituzte bere konpainian.\nOhitura arteza deritzogu Azkue sariketa honetan dutenari, lan-irabazleak publikatzeari, mesedegarri gertatzen delako, olerki-mailan batez ere. Oraindik astia dago aurtengoan parte hartzeko epea urriaren 31an bukatzen bait da, hartzen dituen sailak hiru izanik: Eleberria, Olerkia eta Iker-lana. Helbidea: Bilbo Aurrezki-Kutxa, Apdo. 505, Bilbo, tfnoa. 91-4167000-201.


Graffitia eta artea sarean — Gaztezulo\nGraffitia eta artea sarean\nGraffitia eta artea sarean https://www.gaztezulo.eus/albisteak/graffitia-eta-artea-sarean https://www.gaztezulo.eus/albisteak/graffitia-eta-artea-sarean/@@download/image/28p48-1.jpg\nInternet azken urteetan mamitutako arte mugimandu independente eta ausarten lekuko da. Mugimendu horietako bat graffitien eztanda da. Etor zaitez gurekin bisitan.\nGraffitiak kontrakulturaren adierazpideetako bat dira, eta sareak, logikoa denez, mugimendu horren oihartzuna zabaldu du. Interneten graffitiei buruzko orrialde gutxi batzuk besterik ezin dira aurkitu, baina, orrialdeotan, graffitigileek beren lanak ikusgai ipintzen dituzte, kaleetako hormak balira bezala.\nInternet aukera ederra da gai honi buruz jakin mina dutenentzat edota artearekin ondo pasatu nahi dutenentzat.\nGraffitiez ari garenez, adierazpide honi buruzko zenbait guneren berri emango dizuegu. Jakin mina baduzue, ezinbestekoa da www.graffiti.org gunera jotzea, graffitiei buruzko gune nagusietakoa da eta. Bertan gaiarekin lotutako informazio zabala aurki daiteke: nazioarteko itzal handiko artisten zerrendetatik hasita, hainbat eta hainbat graffitigileren lanen bildumara arte. Eta berriro esan beharra dago: aukera ederra eskaintzen du internetek. Izan ere, horrelako guneei esker, zaleek, etxetik bertatik, hainbat hiritako hormak bisitatu ahal dituzte: Sao Paolo, Quebec, Chicago, Boston, Tokio\nOrrialdeotan, graffitiak ezezik, bestelako gauza interesgarriak ere topa daitezke: kontzertuak, zinema independente jaialdiak, pintura, eskultura eta abar. Eskaintza zabala, benetan.\nSao Paoloko artista talde baten gunea bisitatzeak ere merezi du. Hona hemen helbidea: www.lost.art.br. Web gune honetan, oso gomendagarria da graffitiei eskainitako atala.\nBeste hainbeste esan daiteke www.ekosystem.org orrialdeaz. Bertan, hirietako artea ikusteaz gain, arte digitalari eskainitako leku ezagunen link-ak aurki daitezke. Eta beste orrialde bat: www.armvr.net. Hau ere graffitiei buruzkoa da, baina beste gai interesgarri batzuen berri ere ematen du. Dena dela, ezin aipatu gabe utzi guregandik gertuago dagoen web gune bat: www.h49.org.


Ingurumen arazoen aurrean beste aldera begiratzen du munduko biztanleen %49ak — Gaztezulo\nIngurumen arazoen aurrean beste aldera begiratzen du munduko biztanleen %49ak\nIngurumen arazoen aurrean beste aldera begiratzen du munduko biztanleen %49ak Munduko biztanleen %49 etsituak daude ekologismo gaiekin eta kontsumo jasangarria eta kontzientzia ekologikoa bezalako ideiak ez dituzte barneratuak. Aldiz, aktiboki mundu jasangarriago baten alde aritzen direnak %16a dira. https://www.gaztezulo.eus/albisteak/ingurumen-arazoen-aurrean-beste-aldera-begiratzen-du-munduko-biztanleen-49ak https://www.gaztezulo.eus/albisteak/ingurumen-arazoen-aurrean-beste-aldera-begiratzen-du-munduko-biztanleen-49ak/@@download/image/98dee2841b6a52c4fb2cf4d545ce570a.jpg\nMunduko biztanleen %49 etsituak daude ekologismo gaiekin eta kontsumo jasangarria eta kontzientzia ekologikoa bezalako ideiak ez dituzte barneratuak. Aldiz, aktiboki mundu jasangarriago baten alde aritzen direnak %16a dira.\nKontzientzia ekologikoan kulturak, ohiturek eta norberaren ekonomiak eragina dute. Ongizate sozial eta ekonomiko handiagoa duten lurraldeetan jendea ekologiaz gehiago arduratzen da eta prest dago berau bultzatzeko. Gainera, 50 urtetik gorako biztanleak kontzientzia handiagoa dute eta gazteei baino gutxiago gostatzen zaie birziklapenean konstanteagoak izatea.\nHalere, kontzientzia ekologikoa hedatuz doa, baina dirudienez ez behar bezain azkar. Izan ere, munduko biztanleen %49 pasiboak dira gai hauen inguruan. Herritar horiek ez dute interes handirik ingurua zaintzeaz eta hobetzeaz.\nEuropan %37a dira eta arrazoi ezberdinak erabiltzen dituzte mugimendu ekologistara ez batzeko. Horien artean daude energia, dirua edo denbora falta. Ikerketa ezberdinek frogatu dutenez, ongizate ekonomiko handiagoa duten gizarteetan jendea irekiagoa da arazo ekologikoez arduratzeko. Espainiar Estatuan aurkitzen dira biztanlerik pasiboenak ikerketen arabera.\nAdituen aburuz, jarrera pasibo horren atzean honako arrazoi hauek agertzen dira: erakundeek neurriak hartzeko duten interes murritza, sektore pribatuaren aldetik proposamen eza, egoera ekonomikoa eta kontsumitzailearen arrazionaltasuna, hezkuntza eta kultura.\nBeste aldean daude ekologikoki aktiboak direna, baina talde hori %16a baino ez da zoritxarrez. Talde honek plastikoa murrizteko estrategiak bilatzen ditu askotan, ingurumenaz arduratuz. Horrela, plastikozko ontziak saihesten saiatzen dira, eta hauek argi dute norberarena dela erantzukizuna.\nBi talde horien artean kokatzen den beste talde bat ere bada: eko-sinistuak. Plastikoa da euren kezkarik garrantzitsuena eta neurri orokorragoak hartzen dituzte, oihalezko poltsak erabiltzea kasu, nahiz eta biztanle eko-aktiboek baino maiztasun gutxiagorekin. Ingurumenaren aldekoak badira ere ez dute horren borondate irmoa. Europan aurki daiteke gehien talde hau, %19.\nBeste taldea eko-kontsideratuak dira, plastikoa beren kezka nagusitzat ikusten badute ere, arraroa da plastikozko hondakinak murrizteko ekintzak burutzea. Kontsumitzaileen %23 talde horretan sartzen da.\nBestalde, ingurumenaren aldeko borrokan, Greta Thunberg izanik ikono, gazteak aktiboenak direla pentsa daitekeen arren, 50 urtetik gora pertsonak dira eko-aktiboenak. Adituen arabera, gazteei baino gutxiago kostatzen zaie behar ekologistez jabetzea, birziklatzen konstanteagoak eta metodikoagoak dira eta zaie axola behar den denbora erabiltzea egoki egiteko.\nOro har ordea, ia erdiarentzat ingurumena ez da bere kezka nagusietakoa eta horretan kulturak, ekonomiak eta politikak zerikusia dute. Normalean garestiagoa da ingurumenarekiko kezka aktiboa izatea ez izatea baino, horregatik kontsumitzaileen ia erdiak jarrera disidentea du.\nIzan ere, kezka ekonomiko larriak dituen kontsumitzailearentzat beste lehentasun batzuk daude, erosterako orduan prezioek agintzen baitute. Horregatik, etorkizunean produktu ekologikoak gizarte osoarentzat prezio onargarriak merkaturatzeko modua aurkitu beharra dago ingurunea zaindu nahi bada.


Adinekoentzako foru-egoitzek eguneko zentroak gaituko dituzte COVID-19az jotako erabiltzaileei arreta emateko - - Aiaraldea.eus\nArabako Foru Aldundia 2020-03-20 21:32\nArabako Foru Aldundiak oraintxu erabiltzen ez diren eguneko zentroak gaitu ditu, koronabirusean positibo eman dezaketen edo arnas sintoma akutuak dituzten foru egoitzetako adineko pertsonei arreta esklusiboa eman diezaieten. Egokitze prozesuan dauden zentroak Gasteizen, Laudion eta Agurainen daude.\nForu erakundeak, osasun eta prebentzio neurriak zorrozten jarraitzen du, foru egoitza zentroetan kutsatzeak saihesten saiatzeko, bereziki adinekoei zuzendutakoak, osasun alerta egoera horretan zaurgarritasun handiena duen sektorea baita.\nHala ere, osasun-agintariek datozen asteotan kutsatzeek gora egingo duten aurreikuspenen inguruan, Arabako Foru Aldundia, oraintxu arte jarduerarik gabe dauden eguneko zentroak egokitzen hasi da, isolamendu-neurriekin artatu behar diren egoitza-sare foraleko adinekoentzako bizitoki gisa balio dezaten.\nEguneko zentro hauek, behar bezala gaituta, adinekoei aldi baterako egoitza arreta eskaini ahal izango dietela espero da, beti ere ongizate- eta segurtasun-berme guztiekin; izan ere, egoitzei atxikita badaude ere, modu autonomoan funtzionatzen dute.\nNeurri honen bitartez, Arabako Foru Aldundiak aurrea hartuko dio COVID-19ren hedapen-ahalmenaren balizko larrialdiari, eta erantzuna emango dio osasun larrialdi honek foru-zentroetan bizi diren adinekoen arretan izan ditzakeen ondorioei.\nUne honetan, egoitza-sare foralaren 5 erabiltzaile ospitaleratuta daude koronabirusaz jota; beste 7k positibo eman dute COVID-19an, eta beren zentroetan artatzen jarraitzen ari zaie.\nAdineko pertsonentzako GOFEren Zadorra eta Ajuria egoitzek 3 eta 2 kasu positibo erregistratu dituzte, hurrenez- hurren, eta Ariznabarra egoitza-zentroan, zeharkako kudeaketakoan, beste 2 kasu hauteman dira.\nOspitaleratutako pertsonei dagokienez, horietatik 4 adimen urritasuna duten pertsonentzako bi etxetan bizi dira (Easo eta Martin Saracibar), Hirugarren Sektoreko erakunde batek kudeatutakoetan, hain zuzen ere. Kutsadurak geldiarazteko, Landaberde eta Ehari eguneko zentroak aldi baterako egoitza gisa prestatu dira, sintomarik ez duten adimen- desgaitasunaren arretarako etxeetako pertsonentzat. Ospitaleratutako bosgarren pertsona, adineko pertsonentzako GOFEren Samaniegoko egoitzatik dator, udalerriko izen bera duen egoitzatik.\nOsasun-larrialdia hasi zenetik, Arabako Foru Aldundiak jardueraprotokoloak garatu ditu bere egoitza-sarean, Eusko Jaurlaritzako Osasun Sailarekin eguneratuta eta koordinatuta, eta hainbat neurri jarri ditu abian, egoitzetako gainerako erabiltzaileen eta langileen artean kutsadurari aurrea hartzeko eta komunitateari ez transmititzeko.\nKutsadurak detektatu diren zentroetako familiei egoeraren berri eman zaie, eta beharrezko isolamendu-neurriak hartu dira eta maskarak erabili dira koronabirusean positibo eman duen pertsona ororekin, baita sintomak dituztenekin ere. Era berean, egoitza horien erabiltzaile guztien osasun-jarraipen osoa egiten ari da, baita sintomatologia ertain eta larrien analisiak ere.\nAldi berean, foru-egoitzek babes-ekipoak dituzte koronabirusak kaltetutako pertsonei arreta emateko. GOFEko Prebentzio Zerbitzuak kontaktuen azterketak eta jarraipenak egin ditu, ikastetxeei aholkuak eman dizkie egoera bakoitzaren arabera hartu beharreko neurriei buruz, baita babes-materialei eta protokoloen aplikazioari buruz ere; gainera prebentzioko informazioa eta prestakuntza eman ditu, eta kutsadurarekiko bereziki sentikorrak diren pertsonentzat beharrezkoak diren egokitzapenak aztertu ditu.


Asteartea 14 Irailak 2021\nTrench Coat Maitasuna eta aldakortasuna. Trench, neurrira eta kontzeptuarekin jantzi den istorio ederra bildumako gainerako jantzi guztien ondoan. Pieza honen berezitasuna hiri-diseinua da, ukitu minimalista, baina benetan harrigarria dena hemen, haren aldakortasuna izan liteke. Begiak itxi, mesedez. Lehenik eta behin, larri lan egiten ari den pertsona serio bat ikusi beharko zenuke. Orain, astindu burua, eta zure aurrean, lubaki urdineko idazkia idatziko duzu, gainean pentsamendu magnetiko batzuk dituena. Eskuz idatzita. Maitasunez, Reprobable!\nAstelehena 13 Irailak 2021\nBetaurreko Tolesgarri Sonjaren betaurrekoen diseinuak lore loraldietan eta espektakulu marko goiztiarretan inspiratu zen. Naturaren forma organikoak eta ikuskizunen markoen elementu funtzionalak konbinatuz, diseinatzaileak elementu bihurgarri bat garatu dezake, modu errazean maneiatzeko. Produktua tolesteko aukera praktikoarekin ere diseinatu zen, garraiolarien poltsan ahalik eta leku gutxien hartuz. Lenteak laser bidezko plexiglasaz ekoiztuta daude, Orkideako lore grabatuekin, eta markoak eskuz egiten dira 18 kiloko letoizko letoizko letraz.\nIgandea 12 Irailak 2021\nAnitzeko Belarritakoak Margaritxoak lore konposatuak dira, bi lore batekin konbinatuta, barruko atal bat eta kanpoko petal atala. Benetako maitasuna edo azken lotura lotzen dituzten bi elkarren arteko lotura sinbolizatzen du. Diseinuak margaritaren lorearen berezitasuna nahasten du, eramaileari modu urdina batean eramateko. Zetroen zafiro urdinak aukeratzeko itxaropen, desira eta maitasuna inspirazio iturri dira. Lore nagusiaren petalorako aukeratutako zafiro horiak eramaten du janaria poztasun eta harrotasun sentimendua emanez.\nLarunbata 11 Irailak 2021\nZintzilikarioa Betiereko Batasuna Olga Yatskaer historialari profesionalak bitxien diseinatzaile baten karrera berria jarraitzea erabaki zuen. Esanahi sinplea baina oso sinplea da. Batzuek bitxi zeltiarren ukitu bat edo Herakles korapilo bat aurkituko lukete. Piezak forma infinitu bat adierazten du, eta elkarren artean lotura duten bi forma dirudite. Eragin hori piezaren gainean grabatutako sareta moduko lineen bidez sortzen da. Beste modu batera esanda, biak batera lotzen dira, eta biak batasuna da.\nBitxien Bilduma Bitxi\nOstirala 10 Irailak 2021\nBitxien Bilduma Bitxi Modarekin eta teknologia aurreratuarekin konbinatuta, proiektuak elementu gotiko zaharrak estilo berri batean bihurtu ditzakeen bitxiak sortzea du helburu, tradizionalak testuinguru garaikidean izan dezakeen eztabaidatzeko. Gotikoen bibrazioek ikusleengan duten eraginagatik, proiektuak interakzio ludikoaren bidez banakako esperientzia paregabea probatu nahi du, diseinuaren eta jantziaren arteko harremana esploratuz. Harrizko harri sintetikoak, aztarna ekologiko txikiko material gisa, ohiz kanpoko gainazal lautadetan moztu zituzten, bere koloreak larruazalean zehar elkarrekintza hobetzeko.\nOsteguna 9 Irailak 2021\nCollier Eve-ren armak 750 karaten arrosa eta urre zuriz egina dago. 110 diamante (20,2 ct) ditu eta 62 segmentuk osatzen dute. Guztiak bi itxura guztiz desberdinak dituzte: alboko bistako segmentuak sagar itxurakoak dira, goiko aldean V itxurako marrak ikus daitezke. Segmentu bakoitza alboetan zatitzen da diamanteek eusten duten malguki efektua sortzeko - diamanteek tentsio bidez eusten dute soilik. Honek aberasgarria du argitasuna, distira eta diamantearen distira ikusgarria maximizatzen du. Diseinu oso argia eta argia ahalbidetzen du, lepokoaren tamaina gorabehera.\nChongqing Zhongshuge Denda Asteazkena 20 Urriak\nGuiyang Zhongshuge Denda Asteartea 19 Urriak\nPlates Komunikazio Bisuala Astelehena 18 Urriak\nTrench Coat Betaurreko Tolesgarri Anitzeko Belarritakoak Zintzilikarioa Bitxien Bilduma Bitxi Collier


"Artziniegako koadrilak batzea da helburua, jaiez aparte zerbait egitea"\nIzar Mendiguren Cosgaya 2018-06-21 07:19 Kultura Artziniega\nANGELA VADILLO (Artziniega, 1998) ari da, besteak beste, Artziniegako Koadrilen eguna antolatzen. Egun osoko egitaraua prestatu dute. Bazkarian, dagoeneko, 200 lagunek eman dute izena.\nArtziniegako jai-koadrilak: Aniztasuna praketan islatzen denean\nAlberto Martinez Gutierrez-Barquin 2018-06-13 06:50 Kultura Artziniega\nErantzunak: 1 (Felix Mugurutza)\nArtziniegari buruzko argazki erakusketa kolektiboa egingo dute\nTxabi Alvarado Bañares 2018-06-05 07:00 Kultura Artziniega\nPertsona bakoitzak 3 argazki aurkeztu ahalko ditu gehienez eta ekainaren 20a izango da horretarako azken eguna.\nAlde Zaharreko jaiak ospatu dituzte Goiko plazan\nInma Vivanco 2018-06-03 19:42 Kultura Artziniega\nAtzo ospatu zituzten Artziniegako Alde Zaharreko Jaiak. Goiko plazan ekintza ugari egon ziren egun osoan zehar.\nAltsasuko gazteen aurkako epaia salatzeko elkarretaratzea egin dute Artziniegan\nErredakzioa 2018-06-02 10:18 Politika Artziniega\nDozenaka lagun bildu ziren Artziniegan Altsasuko gazteen aurkako sententzia salatzeko. 2 eta 13 urte bitarteko kartzela zigorra ezarri diete zortzi altsasuarrei bi guardia zibilekin izandako liskarragatik, 79 urte guztira.\nSexu aniztasuna hizpide Okondo eta Artziniegan\nErredakzioa 2018-05-29 09:45 Jendartea Artziniega Okondo\nBi hitzaldi eskainiko dituzte herrietako eskoletan. Laia eskolak antolatu ditu bi ekimenak, udalekin elkarlanean.\nAitor Aspuru Saez 2018-05-28 16:40 Kirola Artziniega\nEskultura berriek Artziniegako kaleak apainduko dituzte\nAimar Gutierrez 2018-05-26 08:00 Kultura Artziniega\nBenjamin Respaldizak bultzatu du proiektua. Artekale kalean jarri dute eskultura eta beste hainbat gehiago jarriko dituzte herriko beste toki batzuetan.\nAutokarabanetarako aparkalekua inauguratu zuten igandean\nErredakzioa 2018-05-22 09:36 Jendartea Artziniega\nLa Bárcena auzoko kiroldegiaren alboan dago gunea eta igandean 40 ibilgailuk parte hartu zuten inaugurazioan.\nArtziniega eta Okondo arteko autobus zerbitzua merketzea aztertuko du Aldundiak\nIzar Mendiguren Cosgaya 2018-05-17 18:30 Jendartea Artziniega\n16. lineako prezioak aztertuko ditu Arabako Foru Aldundiak. Herritarrek sinadura bilketa egin zuten, prezioa merkeagoa izan dadin eskatzeko.\nErredakzioa 2018-05-15 08:58 Euskara Artziniega\nBEREZIA: Artziniegan euskaraz bizi nahi dugu\nIzar Mendiguren Cosgaya 2018-05-13 14:01 Euskara Artziniega\n[ZUZENEKO KONTAKETA] Euskara eta Aiaraldea hedabidea bultzatzeko, festa baino gehiago\nIzar Mendiguren Cosgaya 2018-05-12 19:08 Euskara Artziniega\n”Artziniegan euskaraz bizi nahi dugu! Euskarazko hedabideak babestu eta sudtatu” lemapean egun osoko egitaraua prestatu dute Artziniegako herritar eta elkarteek. Elkartasun festan bildutako dirua konunikabideari emango dio Babes Taldeak.\n"Aiaraldea hedabideari esker euskara beti dago Artziniegan"\nErredakzioa 2018-05-11 12:00 Euskara Artziniega\n"Aiaraldea hedabidea babestu behar da inguruko kirol eta kultura albisteak egoki jasotzen dituelako"\nErredakzioa 2018-05-11 06:00 Euskara Artziniega\n"Euskara guztion ondarea da, ez luke alderdien arteko borroken parte izan behar"\nErredakzioa 2018-05-10 18:30 Euskara Artziniega\n"Euskararen beste eremu bat ezagutzeko aukera eman die Aiaraldea hedabideak ikasleei"\nErredakzioa 2018-05-10 13:39 Euskara Artziniega\n"Lotsagarria iruditzen zait udalak hartutako erabakia, euskara ezin da truke-txanpon gisa erabili"\nErredakzioa 2018-05-09 23:05 Euskara Artziniega\nAstelehena 25 Min: 14\nEmakumeentzako antzerki tailerra\nMendieta Kultura: La historia de Alcyone\nAma Agustinen Komentuan Artziniega\n2018/07/02 - 2018/07/27\nArtziniegako Jolas Txokoak\nArtziniegako museoa 2018-06-20 09:56 Kultura Artziniega\nEtorri solstizioa ospatzera Artziniega museora!\nUda hortxe dago, solstizioa ospatzera etorri Artziniega Museora!\nMartina Antolin, Nayla Abba eta Ariane Gonzalez 2017-11-15 13:40 Komunikazioa\nEkaitz Arechabala, Ander Gomez eta Andoni Martinez 2017-11-15 13:38 Komunikazioa\nUnax Ugarte, Beñat Cuevas eta Izan Martinez 2017-11-15 13:35 Komunikazioa\nEkaitz Arechabala, Ander Gomez, Izan Martinez eta Andoni Martinez eta 2017-11-15 13:21 Jendartea\nUnax Ugarte eta Beñat Cuevas 2017-11-15 13:11 Jendartea\nEUSKALARTZI 2017-11-08 10:35 Hezkuntza\n"Udaletxetako zizka-mizkak albo batera utzi behar ditugu, eta euskara babestu"\n"Euskararen normalizaziora bidean Artziniegan egin dugun azken pausoa izan da Aiaraldea hedabidea"\nGanzorrotz Mendi Kirol Elkarteko kidea zen Castro Valneran larunbatean hildako gizonezkoa\n"Maiatzaren 12ko elkartasun jaian egongo gara, musikaren bidez euskaraz bizitzen"\nErrepideko konkorrak kentzeko eta gehiago ez eraikitzeko mozio bi onartu zituzten atzo\n"Artziniegako koadrilak batzea da ...\n[IRITZIA] Izenarekin bueltan: Artziniega, ...\nArtziniega Museoaren etorkizuna landu ...\nArtziniegari buruzko argazki erakusketa ...\nSexu aniztasuna hizpide Okondo ...\nBizindar taldeak irabazi du ...


630 kg-ko segurtasun-eskakizunak lanerako plataforma esekitzeko - Buildinglift.com\nUstekabeko lan plataformarako segurtasun-eskakizunak eskalada-makineriaren motorrak dira, batez ere kanpoko hormako eraikuntza, apainketa eta berritzeko eraikinak eta hainbat solairuko eraikinak erabiltzeko. Zehazki, zementuzko estaldura, wainscoting, gortina horma instalatzea, pintura, bernizatzea, garbiketa, mantenua eta beste zeregin guztiak bete daitezke. Ustekabeko lan plataformarako segurtasun-eskakizunak ere badaude ontzi handien, zubien eta presak handieneko ingeniaritza lanetarako.\nUstekabeko lan plataformaren segurtasun-eskakizunak egitura-zereginak burutzeko gai dira, aldamioen laguntzarik gabe. Horrela, eraikuntza kostua asko murrizten da eta eraginkortasuna hobetzen da. Horrez gain, lanerako plataforma esekituei buruzko segurtasun-arauak ezaugarri fidagarriak eta eragiketa eta desplazamendu errazak dituzte.\nLaneko plataforma esekita segurtasun-eskakizunak\nIgogailua abiadura (m / min) 8-10 8-10 8-10 8-10\nPlataforma dimentsioak (mm)\n6000 (1 + 2 + 3m) x 720\nHegaldiak 1300 7500 (2.5m × 3) × 720\nHegaldiak 1300 7500 (3 × 2,5) x 720\nAltuera altxatzea (m) 100 100 100 100\nKablea (m) 100 100 100 100\nSokako sokak (mm) 8.3 8.3 9.1 8.6\nSegurtasun blokeoa Indar impulsibo baimendua (kN) 30 30 30 30\nKableen blokeoa angelua 3 º ~ 8 º 3 º ~ 8 º 3 º ~ 8 º 3 º ~ 8 º\nEsekitzeko mekanismoa (\ngalbanizatu) Aurrealdeko habe iraultza (m) 1.3~1.5 1.3~1.5 1.3~1.5 1.3~1.5\nAltuera erregulagarria (m) 1.44~2.14 1.44~2.14 1.44~2.14 1.44~2.14\nEdukiontzi 20ft (multzoa) 10 9 8 8\nUstekabeko segurtasun-eskakizunak plataformako lan esekituen zerbitzuei\nIHURMO, Txinan ingeniaritza makineria hornitzaile batek, kalitatezko eraikuntza ekipamenduak eskaintzen ditu, baita lehen mailako zerbitzuak ere.\n1. Bezeroei gure produktuen katalogo librea eta bestelako fitxategi garrantzitsuenak eskaintzen ditugu.\n2. Free shuttle eta taula eta ostatua (lau izarreko hotel) ere eskaintzen ditugu gure enpresara etortzen diren bezeroentzat.\n1.Gure ur hornidurak urte osorako berme epea dauka.\n2. Doako jantzi azkarrak hornitzen ditugu.\n3. 24 orduko salmenta osteko zerbitzuen lerro bero bikoitzak.\n4. On-line salmenta zerbitzua ere eskuragarri dago.\n5. Agiri teknikoak instalazioarekin utziko dira ekipamenduarekin batera.\n6. Beharrezkoa izanez gero, teknikari bat bidaliko dugu guneari, instalazio eta arazteko jarraibideak eta operadoreak prestatzeko.\n7.Gure bulego edo eragile atzerritarrak izan ditzakezun herrialde eta gune batzuetan zerbitzua ematen dugu.\nHorrez gain, OEM zerbitzua eskuragarri dago.\nMesedez, jarri gurekin harremanetan gurekin gehiago jakin nahi baduzu.\nIzena: uae segurtasun-eskakizunak lan-plataforma esekita


Hiru egunetako akanpada hasi dute Gipuzkoako erresidentzietako grebalariek — ELA Sindikatua\nHiru egunetako akanpada hasi dute Gipuzkoako erresidentzietako grebalariek\nHiru egunetako akanpada hasi dute Gipuzkoako erresidentzietako grebalariek Gipuzkoako zahar-etxe eta eguneko zentroetako grebalariek 80 egun greban bete dituzte uztailaren 4ean. Egun horretan bertan hiru egunetako akanpada hasi dute Donostiako Bulevarrean. Haserako ekitaldian, Markel Olanok zuzentzen duen Aldundiari “behingoz dagokion ardura bere gain hartu dezan” eta “arazoari irtenbidea aurkitzea” eskatu diote ELAko ordezkariek. Era honetan, ELAk Adegi eta Matia 2020 patronalekin lortutako akordioa bere gain har dezala exijitu diote. https://www.ela.eus/eu/gizalan/albisteak/hiru-egunetako-akanpada-hasi-dute-gipuzkoako-erresidentzietako-grebalariek https://www.ela.eus/eu/gizalan/albisteak/hiru-egunetako-akanpada-hasi-dute-gipuzkoako-erresidentzietako-grebalariek/@@download/image/_ELA3569.JPG\nGipuzkoako zahar-etxe eta eguneko zentroetako grebalariek 80 egun greban bete dituzte uztailaren 4ean. Egun horretan bertan hiru egunetako akanpada hasi dute Donostiako Bulevarrean. Haserako ekitaldian, Markel Olanok zuzentzen duen Aldundiari “behingoz dagokion ardura bere gain hartu dezan” eta “arazoari irtenbidea aurkitzea” eskatu diote ELAko ordezkariek. Era honetan, ELAk Adegi eta Matia 2020 patronalekin lortutako akordioa bere gain har dezala exijitu diote.\n"Aldundiak du gatazka hau konpontzeko eskumena eta gaur egun arte arduragabekeria osoz jokatzen ari da. Duela bi astekoa adibide argiena da, Eusko Jaurlaritzak deituriko bilera batetara, patronalak eta sindikatuak agertu eta Aldundia espreski deitua zegoena ez zen agertu", adierazi dute.\nGrebalariek emakume izateagatik pairatzen duten soldata arrakala salatu dute. “Argi daukagu zergatik gertatzen ari den hau gatazka honetan, zaintza historikoki emakumeok egin dugun lana izan delako, etxean eta inongo soldatarik jaso gabe gainera. Gaur egun gizonezkoak lanean ari diren sektore pribatizatuekiko %30eko soldata arrakala pairatzen dugu, 6.000 euro gutxiago urtean, emakume izate soilagatik”.\nGipuzkoako zahar-egoitzetako eta eguneko zentroetako 5.000 langileren lan baldintzak arautzeko negoziazioaren defentsan ari dira. 2017an ekin zitzaion negoziazioari, orain dela bi urte; gaur egun, egoera hankaz gora dago.


Adinkeriaren Behatokia | Ikusmira | GARA Euskal Herriko egunkaria\nAmatxik, umeak zirela, zaharrei irriz aritzen zirela kontatzen zuen. «Eta orain, ni naiz zaharra!». Zahartzeak beldurtu izan nau, “Trading Ages” dokumentaleko protagonistak bezala. Bertan, esperimentu batean, bi gazte adinekoz janzten dituzte goizero, bost orduko makillaje saioarekin: zimurrak, ileorde grisa, begiei zahar itxura emateko eta guttiago ikusteko lentillak, hortz postizoak, arropa astuna... Hala, hilabetez adinekoen lekuan jartzen dira eta esperientzia grabatzen dute.\nIkusezintasuna da deskribatzen duten lehen egoera. Lehen kasu egiten zieten pertsonek orain ez dituzte ikusten. Zakarkeria ere sufritzen dute, gazte itxura zutenean pairatzen ez zutena, adibidez autobusean sartzean billetearekin ordaintzean. Kutxatik dirua ateratzen ari direla eurak lapurtzen ere saiatzen dira. Adineko lagunak egiten dituzte eta haiek ezagututa ohartzen dira norbanakoak direla eta ez talde baten kideak. «Gauza errealez mintzo dira eta konturatzen naiz ez dudala euren esperientzia», adierazten du gazteetako batek, beraien jakinduria azpimarratuz. «Gazteak ikusten ditut beren barrenean eta ohartzen naiz zeinen garrantzitsuak diren harremanak zahartzean ere».\nAdinekoen zein irudi dugu? Eta nola aurkezten ditugu hedabideetan? Euren benetako aniztasuna erakusteko xedearekin, Adinkeriaren Behatokia sortu dute Gizadiberri, Bizkaiko Adinekoen Kontseilua, Bizkaiko Aldundia eta Deustuko Unibertsitatearen elkarlanez. Zenbait jardunaldi eginen dituzte asteon eta adinekoak eurei buruzko albiste estereotipatuak bilatzera gonbidatuko dituzte. Funtsezkoa iruditzen zait adinekoen barreneko gazteak ikusi eta aditzea.


Artistak: Eleftheria Arvanitaki\nEleftheria Arvanitaki-en berriak\nEleftheria Arvanitaki presentará "9+1 Istories", ("9+1 Stories") en Ibiza\n¡Ya a la venta en España el nuevo álbum de Eleftheria Aravanitaki!\nEleftheria Arvanitaki vuelve a España para presentar su nuevo álbum\nEleftheria Arvanitaki presenta en Logroño su nuevo álbum "9+1 Istories".\nConciertos Primavera Teatro Arriaga_Eleftheria Arvanitaki\nEleftheria benetako izarra da Grezian: bere kontzertuetan jende ugari biltzen da beti, eta sekulako ikuskizunak, berotasun handikoak izaten dira.\nBere karrera Opisthodromiki Companian hasi zen 80ko hamarkadaren hasieran. Greziako aldean egiten zen musika rebetikoaren ahotsik ezagunena bilakatu zen, gainera ordurarte hedatugabeko eta ezezaguna zen genero honen bultzatzailea. Musika rebetikoa smyrneikaren batera, Asia Txikitik datozen errefuxiatuek antzezten zuten folkloreko garaikekoa da.\nTaldea utzi ondoren, Eleftheria bakarkako karrerari ekin zion, eta berehala bere lurraldean etorkizun handiena duen emakumezko ahots azkar bihurtu zen, besteak beste, bertako gertaera politiko eta sozialak zirela medio, bere ahotsa orduko ametsen eta eta sentimendu berrien expresioa bihurtu zelako.\nIzaera bero baina gogorra du Eleftheriak. Eta bere ahotsarekin, sustrai sakoneko musika grekoaren artean eta konpositore, liriko eta poetiko ospetsuenek sortutako estetika berriaren artean zubi bat sortu nahi du. Horrexegatik, musika grekoaren klasikotzat hartzen da bere lana.\n“TO THE EDGES OF YOUR EYES” bere azken diskoan, abeslari zoragarri honen interpretatzeko dohaina eta hain ondo ezagutzen dituen musika estilo ugariak agertzen dira. Doinu tradizionalak zein europearrak, moldaketa errazak zein “dance” musikatik gertuago daudenak, zuzeneko momentu bakanak eta grekoentzat oso ezagunak diren abestien bertsioak, Manos Hadjidakis konposatzaile famatuaren “My love is somewhere” bezalakoak. Osagarri guzti horiek osatzen dute diskoa, eta horren emaitza koloreak eta soinuak batzen diren unibertso bat da, non Eleftheria Greziako elitearen konpositoreekin batera lan egiten duen, betiere bide eta esperientzia berriei ateak irekiz. Momentu zoragarri horien artean, Amaral taldearen “El Universo Sobre Mi” moldaketa dago, Espainian eta Grezian oso arrakasta handia lortu duena.\nGainera, “To The Edges of Your Eyes”-en Espainarako bertsioak, bonus DVD bat dakar. Bertan, Eleftheria Arvanitaki Atenasen egin zuen emanaldi “historikoa” eskaintzen da, Ara Dinkjian eta Arto Tuncboyaciyan luxuzko artistekin batera. “Dynata” abestiaren zuzeneko grabaziorik ezagunena kontzertu hartan egin zen!\nEleftheria erregina izaten jarraitzeko arrazoi ederrak, ezta?


Parenty - Wikipedia, entziklopedia askea.\nThierry LANCE (2014-2020)\n50° 35′ 16″ N, 1° 48′ 33″ E / 50.5878°N,1.8092°E / 50.5878; 1.8092Koordenatuak: 50° 35′ 16″ N, 1° 48′ 33″ E / 50.5878°N,1.8092°E / 50.5878; 1.8092\nDoudeauville, Beussent, Bezinghem, Hubersent eta Lacres\nParenty Frantziako udalerria da, Pas-de-Calais departamenduan dagoena, Hauts-de-France eskualdean. 2013an 417 biztanle zituen.\n2007an Parenty udalerrian erroldatutako biztanleak 417 ziren. Familiak 157 ziren, horien artean 33 pertsona bakarrekoak ziren (25 bakarrik bizi ziren gizonak eta 8 bakarrik bizi ziren emakumeak), 62 seme-alabarik gabeko familiak ziren eta 62 seme-alabak dituzten bikoteak ziren.\n2007an 192 etxebizitza zeuden, 156 familiaren etxebizitza nagusia ziren, 28 bigarren erresidentzia ziren eta 8 hutsik zeuden. Etxebizitza guzti hauek 191etxeak ziren. 156 etxebizitza nagusietatik 122 bere jabearen bizilekua ziren, 27 alokairuan okupaturik zeuden eta 7 doan lagata zeuden; 2 etxek bi gela zituzten, 25 etxek hiru zituzten, 43 etxek lau zituzten eta 86 etxek bost zituzten. 139 etxek euren parking plaza propioa zuten azpian. 75 etxetan ibilgailu bat zegoen eta 63 etxetan bat baino gehiago zituzten.\nParenty udalerriko biztanleria-piramidea 2009an .\n2007an lan egiteko adina zuten pertsonak 230 ziren, horien artean 176 aktiboak ziren eta 54 inaktiboak ziren. 176 pertsona aktiboetatik 159 lanean zeuden (97 gizon eta 62 emakume) eta 17 langabezian zeuden (10 gizon eta 7 emakume). 54 pertsona inaktiboetatik 15 erretiraturik zeuden, 15 ikasten zeuden eta 24 "bestelako inaktibo" gisa sailkaturik zeuden.\n2009an Parenty udalerrian 180 unitate fiskal zeuden, 450,5 pertsonek osaturik. Pertsona bakoitzeko diru-sarrera fiskalaren mediana urteko 14.032 euro zen.\n2007an zeuden 7 komertzioetatik, 1 erauzte enpresa zen, 1 janari enpresa zen, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Parenty udalerrian 20 nekazaritza-ustiategi zeuden, 1.190 hektarea erabiltzen.\nBNF: 152690896 (data)


Gazteen artean behera egin du euskarak\n12 apirila, 2019 Gazteak 568\nHamabost eta 29 urte bitarteko gazte euskaldunen artean euskararen erabilerak behera egin duela erakusten du Gazteen Euskal Behatokiak martxoan argitaratu duen Euskadiko Gazteen Egoeraren diagnostikoak. Daturik positiboenak Gipuzkoan jaso dira, hamarretik seik erabiltzen baitute gehienetan euskara lagun artean. Euskal Autonomi Erkidegoko bataz bestekotik bi puntu gorago dago Gipuzkoako datua; adierazle horretan sartzen dira dena edo ia dena euskaraz egiten dutela diotenak, euskara gaztelania baino gehiago erabiltzen dutenak eta bi hizkuntzak berdin erabiltzen dituztenak.\nGazte gipuzkoarren artean %36,1ek dena edo ia dena euskaraz egiten dutela diote, %5,5ek nagusiki euskara erabiltzen duela, eta %16,3k bi hizkuntzak berdin.\nAurrekariekin alderatuta, datuak ez dira positiboak: 2008an jo zuen goia euskararen erabilerak lagun artean Gipuzkoan, baina orduz geroztik %5,6 jaitsi da erabilera.\nGazteen Euskal Behatokiak argitaratutako txostenak gazteen aisialdirako ohiturak aztertu ditu. Denbora–pasa gustuenak lagunekin kalean egotea, musika entzutea eta filmak eta telesailak ikustea direla dio diagnostikoak. Aisialdiko jardueretan baina, euskarak geroz eta presentzia txikiagoa du.\nIrakurzaletasunak gora egin arren, euskaraz gutxiago irakurtzen dute gazteek\nEuskarak presentzia txikiagoa du sarean kalean baino, are gehiago gazteenei begiratuz gero\nEsaterako, Euskal Autonomi Erkidegoko gazteek geroz eta gehiago irakurtzen dute, baina euskaraz geroz eta gutxiago. Azken hamar urteetan puntu bat igo da irakurtzeko zaletasuna, baina euskarazko liburuak irakurtzeko ohitura %15 jaitsi da hamarkada bakarrean. Ikasleek irakurtzen dituzte euskarazko libururik gehienak, baina ikasketak amaitzean ohitura alboratzeko joera ikusi dute diagnostikoaren egileek.\nSare sozialei dagokienez, kalean baino protagonismo txikiagoa du euskarak: Euskal Autonomi Erkidegoko gazteen %15ek soilik erabiltzen dute nagusiki euskara sarean. Gipuzkoan zentratuz gero, datuak bikoiztu egiten dira, hamarretik hiru euskara erabiltzeko ohitura baitute.\nDatuak xehatuta, 25 eta 29 urte bitarteko emakume gipuzkoarra da sarean euskara erabiltzen duen internautaren profila. Gazteenen artean sarean euskara erabiltzeko joera ez da ohikoa, eta gehienetan gaztelaniara jotzen dute. Horregatik, joera aldatu ezean, etorkizunean euskarak gazteen aisialdian erabilera txikiagoa izango duela ondorioztatu daiteke.\nGoiBerri 324. zenbakia [pdf] »


Web 2.0, Bideoa | Martech Zone\nAsteartea, otsaila 6, 2007 Douglas Karr\nHau argitaratu zen ProBlogger eta guztiz zoragarria da.\nBideoa ikusten ez baduzu, gunea bisita dezakezu: KSU, Etnografia Digitala\n6 otsailak 2007, 11:31\nAupa, Web 2.0ren bideo definizio bikaina da. Oso ondo egina, irakaslea!\nGertatzen da ni posted Web 2.0-ren nire "definizioa" gaur (bideo hau ikusi aurretik). Ziur ados nago Web 2.0 jendea konektatzea dela, baina haratago doa. Interneten demokratizazioa da.


Literaturari buruzko hitzordu nagusietan izango du tokia | El Diario Vasco\nCulturasLiteraturari buruzko hitzordu nagusietan izango du tokia\nSábado, 4 mayo 2019, 00:31\n'Egunero hasten delako'-ren 50 urteurreneko egutegia apirilaren 23an abiatu zen Donostian, Liburu Eguna zela eta egin zen irakurraldian. Aurrerantzean ere Donostian antolatuko diren literaturaren inguruko hitzordu nagusiek eskainiko diote tartea «euskal nobelara modernitatea ekarri zuen» eleberriari.\nBeñat Sarasolak atzo esandakoak dira komatxo arteko hitzak, eta beraxek aurreratu zituen 2019an zehar burutuko diren hainbat jarduera, nabarmenduz beste batzuk ere izango dela, oraindik erabat zehaztu gabe baldin badaude ere.\n«Obratik haragoko» irismena izango dute, 'Egunerako hasten delako' eleberri bat baino gehiago delako; «Arantzazuko Biltzarra, euskara batuaren lehen urratsak, Lur taldearen sorrera» eta beste zenbait osagarri dituen «garai baten emaitza» delako, alegia.\nBaliteke finkatzeke dagoen egutegiko lehen zita izatea EHUk Donostian egiten dituen Udako Ikastaroetan eskainiko zaion jardunaldi irekia, matrikula-eta behar duten ikastaroetan ez bezala edonork parte har dezakeen saioa. Irailean izango den Poesia Orduak ekimenean, berriz, errezitaldi musikatu bat egingo da eleberrian oinarrituta, eta azaroan egin ohi den Literaktum jaialdian ere eskainiko zaio arreta, ibilaldi literario baten eta mahai-inguru baten bitartez.\n«1969an ez zen posible izango nobela hau gaztelaniaz publikatzea» Ennio Morricone y Dulce Pontes, hoy en el BEC


Ekain Zubizarreta: "Kanpoan jendea gure alde mobilizatzen zegoela jakiteak asko lagundu digu" - Debagoiena - Goiena.eus\nEkain Zubizarreta: "Kanpoan jendea gure alde mobilizatzen zegoela jakiteak asko lagundu digu"\nUbane Madera 2013-10-03 18:32\nKalean geratu berri, pozik agertu da Ekain Zubizarreta. Bizi izandakoa esperientzia gogorra izan dela adierazi dio arrasatearrak Goienari eta, behin aske geratuta, zer egingo duen jakin ez arren, esan du ziurrenik Arrasatera etorriko dela lehenik, senideak agurtzera, eta gero Andoainera joango dela.\nBiharko mobilizazioek bere horretan jarraituko dute, "Herrira-k egindako lana oztopatu nahi izan dutelako"\nXabier Zubizarreta: "Ekaini ez diot ezer esan. Demaseko besarkada eman diot"\nKalean da Ekain Zubizarreta\nHerrirako 18 atxilotuetatik 14 aske eta beste lauri hogeina mila euroko bermea\nManu Ugartemendia Herrira-ren gainean berbetan (2012)\nPozik. Ondo nago.\nZela bizi izan dituzu egun hauek?\nNahiko gogorra izan da. Atxilotu gintuzten Andoainen, handik eraman gintuzten, pentsatzen dut Intxaurrondora, eta gero handik Madrilera. Madrilen egon gara hiru egunetan ziega batean, argia piztuta egun guztian eta jota aspertuta.\nHalako egoera batean ezjakintasuna izango da gauza gogorrenetarikoa, ezta? Ez jakitea zergatik, zer gertatu den…\nHasieran ez nuen ezer ulertzen. Gero ikusi nuen jende gehiago bazegoela. Madrilera joan nintzen beste batekin. Eta orduan hasi nintzen kokatzen zer ari zen gertatzen. Gero, burua jartzen duzu beti txarrenean, eta horretan egon naiz jakin arte ateratzen nintzela.\nEpailearen aurrean deklaratu duzu?\nBai, esan dut ez dudala zerikusirik egozten didaten horrekin.\nKontua da orain kalean zaudela.Nora zoaz gaur?\nEz daukat ideiarik ere. Pentsatzen dut Arrasatera joango naizela senideak agurtzera, eta gero Andoainera.\nHor egon zareten bitartean jakin izan duzue zerbait kanpoko mobilizazioei buruz?\nGauza batzuk iritsi zaizkigu abokatuarekin egon garenean, mobilizazioak egon direla, eta desberdinen arteko indar bilketa egon dela… hori jakiteak asko lagundu digu.\nZe mezu nahiko zenuke helarazi?\nEskertzea pilo bat mobilizatu den jendeari. Jakin dugula jendea kanpoan zegoela eta horrek asko lagundu digula eta herriak aurrera egin behar duela.


Urriza eta Barrenetxeak maisu izan nahi dute UTS Masterra irabazita | Oriamendi 2010\nUrriza eta Barrenetxeak maisu izan nahi dute UTS Masterra irabazita\nJavier Urrizak eta Endika Barrenetxeak Master Txapelketako finala jokatuko dute bihar, Galarretan, gaueko 23:00etatik aurrera. 22:00etan hasiko da jaialdia, baina finala eguneko bigarren partidua izango da. Urriza eta Barrenetxearen arteko finalak klasiko ari dira bihurtzen, nahiz eta aurtengo Banakako Txapelketan ez ziren finalean aurkitu.\nPasa den urtean Barrenetxeak irabazi zuen final hau lehenengo aldiz, Urrizari 30-29 irabazita. Ikusgarria izan zen partida eta maisu izaten jarraitu nahi du atzelari hernaniarrak. Hala ere, ez da erraza izango jokatu duen guztia irabazi baitu aurrelari nafarrak. Udaran jaun eta jabe izan zen buruz buruko txapelketa nagusian eta binakakoan ere nagusitu zen, ahaztu gabe 50. Urteurren txapelketan ere bera izan zela txapeldun, Zubirirekin batera, uztailean. Denboraldia borobilduko luke gaur irabaziz gero. Gainera 2011an hasi zen txapelketa hau bost aldiz irabazi du Urrizak (2013, 2014, 2017, 2018, 2019); bitan irabazi dute Ezkurrak (2011, 2012) eta Utergak (2015, 2016) eta behin jantzi du txapela Barrenetxeak (2020).\nBien arteko balantzea argia da Urrizaren alde. Zazpi aldiz irabazi du aurrelari iruindarrak eta atzelari hernaniarra bi aldiz gailendu zaio nafarrari.\nPilota biziagoak Barrenetxeak\nBi erremontistak ongi ezagutzen dira eta bata besteari nola min egin badakite. Urriza oso pilotari osoa da eta defentsan ezin hobeto moldatzen da, tantoa berari egitea oso zail bihurtzen delarik. Barrenetxeak sakean min handia egin dezake eta horregatik aukeratzen ditu Urrizaren aurka pilota biziagoak. Horrela izan zen asteartean. Urrizarenak zerbait motelagoak dira, piloteoan tantoa luzatzeak mesede egiten baitio aurrelaria izanda.\n«Urriza oso momentu onean aurkitzen da»\nBarrenetxeak badaki aurrean erronka zaila duela. «Aurtengo denboraldia Urrizarena da. Jokoan egon diren txapela guztiak irabazi ditu eta sasoi betean dago. Ni presiorik gabe irtengo naiz eta presarik gabe. Gauzak zail jartzea espero dut».\nHorretarako material egokia aurkitu zuen xestoan. «Pozik geratu naiz pilotekin». Zortzi minututan, 129, 127 eta 126 gramoko hiru pelota bereizi zituen. Bere pelotak aurrelariarenak baino biziagoak dira. Aurkariaren pilotekin ere gustora zegoen Barrenetxea IV.a. «Espero nuena baino pilota normalagoak aukeratu ditu Urrizak. Normalean pelota lehorragoak aukeratzen ditu eta horrek konfiantza handiarekin dagoela adierazi nahi du».\nHernaniarrak ez du kexarik. «Bere pilotak gustatu zaizkit, lehorragoa den bat izan ezik. Agian seinale txarra da niretzat». Iaz Masterra irabazi zuen, baina Urriza iaz baino hobeto dagoela argi dauka.\nTxapeldun iruindarrari irabazteko sakean egon daiteke gakoa. Ongi ateratzea ezinbestekoa du hernaniarrak.\n«Txapel guztiak dira garrantzitsuak eta beste final bat nahi dut irabazi»\nUrriza beste txapel baten bila dabil. «Txapel guztiak dira garrantzitsuak eta jakin badakit ez dela batere erraza horrelako finaletara iristea eta beste final bat nahi dut. Finaletan egotea gustuko dut eta asko gozatzen dut». Aurreko denboraldian bi buruz burukoak galdu zituen arren hernaniarraren aurka egoerari buelta eman dio aurtengo denboraldian iruindarrak.\nHamar minututan 126 gramoko hiru pilota aukeratu zituen material aukeraketan Urrizak. Ez dira berdinak denak. Bi biziak eta lehor tankerako bat bazegoen. Urrizak esan zuen material asko zegoela aukeratzeko eta pozik geratu zen aukeraketarekin. «Oso ondo ezagutzen dugu elkar eta badakigu bakoitzak zer bilatzen duen. Berak pilota indartsuago bat bilatzen du sakerako eta bigarren pilotakadarako, eta nik nahiago dut piloteatzeko material mantsoagoa. Uste dut biok aurkitu dugula nahi genuena». Pilotetako bat lehorragoa izateak arritu zuen Barrenetxea, baina ederki azaldu zuen Urrizak arrazoia. Azkenean, pilotak aukeratzen ditugu sentsazioengatik eta partida egunean agian kalte egiten dizu material geldoak pilota gehiegi geratu daitekeelako eta kalterako izan daiteke».\nUrrizak banakako zazpi txapel ditu, urte hasieran binakako seigarren txapela ere irabazi zuen eta seigarren txapela nahi du Masterrean. Gainera beste hainbat txapelketetan ere garaile izan da, San Fermin edo Sagardo Txapelketan esaterako. ETB1ek zuzenean eskainiko du partidua.